รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  2 มกราคม 2563
วันพฤหัสบดีที่ 2 มกราคม 2563
สรุปข่าวการประชุมคณะรัฐมนตรี  2 มกราคม 2563
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี  ซึ่งสรุปสาระสําคัญดังนี้
http://www.thaigov.go.th
วันนี้ (2 มกราคม 2563) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกาเปลี่ยนแปลงเกณฑ์จํากัดความรับผิดของผู้ขนส่งตามพระราชบัญญัติการรับขนทางอากาศระหว่างประเทศ พ.ศ. 2558 พ.ศ. ....
2.  เรื่อง  ร่างกฎกระทรวงกําหนดค่าธรรมเนียมสําหรับผู้ประกอบวิชาชีพการสัตวแพทย์ พ.ศ. ....
3.  เรื่อง  ร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติ พ.ศ. 2559 ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ
(ฉบับที่ 2) พ.ศ. 2562 รวม 3 ฉบับ
4.  เรื่อง  ร่างกฎกระทรวงกําหนดหลักเกณฑ์ วิธีการ และเงื่อนไข การผลิต หรือนําเข้ามาในราชอาณาจักรซึ่งยาแผนปัจจุบัน โดยกระทรวง ทบวง กรม ในหน้าที่ป้องกันหรือบําบัดโรค สภากาชาดไทย และองค์การเภสัชกรรม พ.ศ. ....
5.  เรื่อง  ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม
เศรษฐกิจ - สังคม
6.  เรื่อง  แนวทางการทบทวนอัตราค่าธรรมเนียมในการอนุมัติ อนุญาต ของทางราชการ
7.  เรื่อง  ผลการสํารวจความคิดเห็นของประชาชนเกี่ยวกับของขวัญปีใหม่ที่ต้องการจากรัฐบาล พ.ศ. 2563 (ดส.)
8.  เรื่อง  โครงการ “ส่งความสุขปีใหม่ มอบให้เกษตรกร จากใจกระทรวงเกษตรและสหกรณ์” ปี พ.ศ. 2563 (กษ.)
9.  เรื่อง  ของขวัญปีใหม่มอบให้แก่ประชาชน ประจําปี พ.ศ. 2563 ของกระทรวงยุติธรรม
10.  เรื่อง  ขออนุมัติขยายระยะเวลาดําเนินโครงการอ่างเก็บน้ําคลองหลวง จังหวัดชลบุรี
11.  เรื่อง  ขอความเห็นชอบขยายกรอบระยะเวลาการดําเนินโครงการ 1 อําเภอ 1 ทุน รุ่นที่ 4
12.  เรื่อง  การขับเคลื่อนโครงการบริหารจัดการพลังงานไฟฟ้าแบบครบวงจรในพื้นที่จังหวัดชายแดนภาคใต้เพื่อความมั่นคง มั่งคั่ง ยั่งยืน
ต่างประเทศ
13.  เรื่อง  ขอความเห็นชอบร่างปฏิญญาแสดงเจตจํานงระหว่างรัฐมนตรีว่าการกระทรวงคมนาคมแห่งราชอาณาจักรไทยและรัฐมนตรีว่าการกระทรวงนิเวศวิทยาและการเปลี่ยนผ่านที่ครอบคลุมแห่งสาธารณรัฐฝรั่งเศสว่าด้วยความร่วมมือในสาขาคมนาคมขนส่ง
14.  เรื่อง  ท่าทีไทยสําหรับการประชุมคณะกรรมการร่วมทางการค้า (JTC) ไทย –บังกลาเทศ ครั้งที่ 5
แต่งตั้ง
15.  เรื่อง  การแต่งตั้งกรรมการในคณะกรรมการนโยบายรัฐวิสาหกิจตามพระราชบัญญัติการพัฒนาการกํากับดูแลและบริหารรัฐวิสาหกิจ พ.ศ. 2562 และการกําหนด     ค่าตอบแทนของกรรมการในคณะกรรมการนโยบายรัฐวิสาหกิจและคณะอนุกรรมการที่คณะกรรมการนโยบายรัฐวิสาหกิจแต่งตั้ง
16.  เรื่อง  แก้ไขเพิ่มเติมคําสั่งมอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการ
ต่าง ๆ ตามกฎหมาย และระเบียบสํานักนายกรัฐมนตรี
17.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักงาน ป.ป.ท.)
18.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (ศูนย์อํานวยการบริหารจังหวัดชายแดนภาคใต้)
19.  เรื่อง  การแต่งตั้งกรรมการผู้ทรงคุณวุฒิในคณะกรรมการสํานักงานพัฒนาเทคโนโลยีอวกาศและภูมิสารสนเทศ แทนตําแหน่งที่ว่าง
20.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงยุติธรรม)
21.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักข่าวกรองแห่งชาติ)
22.  เรื่อง  การแต่งตั้งคณะกรรมการโครงการจัดทําพระไตรปิฎก ฉบับภาษาอังกฤษ (Tipitaka English Version)
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกาเปลี่ยนแปลงเกณฑ์จํากัดความรับผิดของผู้ขนส่งตามพระราชบัญญัติการรับขนทางอากาศระหว่างประเทศ พ.ศ. 2558 พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาเปลี่ยนแปลงเกณฑ์จํากัดความรับผิดของผู้ขนส่งตามพระราชบัญญัติการรับขนทางอากาศระหว่างประเทศ พ.ศ. 2558 พ.ศ. .... ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
คค. เสนอว่า
1. ประเทศไทยเป็นภาคีของอนุสัญญาเพื่อการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ หรืออนุสัญญามอนตริออล ค.ศ. 1999 เมื่อวันที่ 2 ตุลาคม 2560 โดยมีพระราชบัญญัติการรับขนทางอากาศระหว่างประเทศ พ.ศ. 2558 และที่แก้ไขเพิ่มเติม เป็นกฎหมายอนุวัติการพันธกรณีตามอนุสัญญาดังกล่าว ซึ่งพระราชบัญญัติฯ มีสาระสําคัญเป็นการกําหนดความรับผิดของผู้ขนส่งทางอากาศที่มีต่อคนโดยสาร ผู้ตราส่งและผู้รับตราส่ง รวมทั้งกําหนดเกณฑ์การจํากัดความรับผิด (limits of liability) โดยกําหนดเป็นหน่วยสิทธิพิเศษถอนเงิน (Special Drawing Rights ; SDR)
2. สํานักงานสาขาองค์การการบินพลเรือนระหว่างประเทศ ภูมิภาคเอเชียและแปซิฟิกได้มีหนังสือถึงสํานักงานการบินพลเรือนแห่งประเทศไทย (กพท.) แจ้งเรื่องการทบทวนเกณฑ์จํากัดความรับผิดตามข้อ 24 ของอนุสัญญาฯ ว่า องค์การการบินพลเรือนระหว่างประเทศ (International Civil Aviation Organization: ICAO) ในฐานะผู้เก็บรักษาอนุสัญญา (Depository) ได้พิจารณาทบทวนเกณฑ์จํากัดความรับผิดของผู้ขนส่งตามอนุสัญญาฯ ตามรอบระยะเวลา 5 ปี โดยอ้างอิงตามอัตราเงินเฟ้อสะสมซึ่งเพิ่มขึ้นร้อยละ 13.9 โดยการทบทวนดังกล่าวนี้ จะมีผลใช้บังคับภายในหกเดือนนับจากหนังสือแจ้งดังกล่าวนี้ คือ ภายในวันที่ 28 ธันวาคม 2562 รวมทั้งแจ้งว่าไม่มีกรณีรัฐภาคีส่วนใหญ่แจ้งไม่เห็นด้วยกับการทบทวนปรับแก้เกณฑ์ดังกล่าวภายใน 3 เดือน นับจากหนังสือฉบับแรกของ ICAO และ ICAO ขอให้รัฐภาคีของอนุสัญญาฯ จัดทํากฎหมายภายในเพื่ออนุวัติการให้เป็นไปตามอนุสัญญาฯ
3. คค. เห็นว่า เกณฑ์จํากัดความรับผิดใหม่นี้มีความเหมาะสมตามสภาวการณ์ทางเศรษฐกิจและอัตราเงินเฟ้อของโลก และเพื่อให้คนโดยสาร ผู้ตราส่ง หรือผู้รับตราส่ง ได้รับการชดเชยความเสียหายอย่างเหมาะสมและเป็นธรรมมากขึ้นจากผู้ขนส่ง และโดยที่ มาตรา 7 แห่งพระราชบัญญัติการรับขนทางอากาศระหว่างประเทศ พ.ศ. 2558 บัญญัติว่า เกณฑ์จํากัดความรับผิดของผู้ขนส่งตามพระราชบัญญัตินี้อาจเปลี่ยนแปลงได้ตามที่กําหนดในพระราชกฤษฎีกา คค. จึงได้ยกร่างพระราชกฤษฎีกาในเรื่องนี้ขึ้น เพื่อปรับปรุงเกณฑ์จํากัดความรับผิดของผู้ขนส่งที่มีต่อคนโดยสาร สัมภาระของคนโดยสาร และของที่รับขนส่ง
สาระสําคัญของร่างพระราชกฤษฎีกา
1. เปลี่ยนแปลงเกณฑ์จํากัดความรับผิดของผู้ขนส่งตามพระราชบัญญัติการรับขนทางอากาศระหว่างประเทศ พ.ศ. 2558 โดยให้ใช้เกณฑ์จํากัดความรับผิด ดังต่อไปนี้แทน
เกณฑ์จํากัดความรับผิดของผู้ขนส่งในเรื่อง
เดิม
หน่วยสิทธิพิเศษถอนเงิน
(Special Drawing Rights : SDR)/ คนโดยสาร
ทบทวนและปรับแก้ในครั้งนี้
หน่วยสิทธิพิเศษถอนเงิน*
(Special Drawing Rights : SDR)/ คนโดยสาร
คนโดยสารถึงแก่ความตายหรือได้รับบาดเจ็บทางร่างกาย (มูลค่าความเสียหายที่ผู้ขนส่งไม่อาจบอกปัดหรือจํากัดได้)
(มาตรา 14 ของพระราชบัญญัติการรับขนทางอากาศฯ)
(ประมาณ 4,784,763 บาท)
(ประมาณ 5,462,491 บาท)
ความล่าช้าในการรับขนคนโดยสาร (มาตรา 15 ของพระราชบัญญัติการรับขนทางอากาศฯ)
(ประมาณ 198,582 บาท)
(ประมาณ 226,690 บาท)
สัมภาระลงทะเบียนถูกทําลาย สูญหาย หรือเสียหาย หรือสัมภาระล่าช้า
(มาตรา 16 ของพระราชบัญญัติการรับขนทางอากาศฯ)
(ประมาณ 47,848 บาท)
(ประมาณ 54,616 บาท)
ของถูกทําลาย สูญหาย หรือเสียหาย หรือสัมภาระล่าช้า
(มาตรา 39 ของพระราชบัญญัติการรับขนทางอากาศฯ)
19/กิโลกรัม
(ประมาณ 804 บาท)
22/กิโลกรัม
(ประมาณ 933 บาท)
* กพท. ได้คํานวณเกณฑ์จํากัดความรับผิดที่อาจมีการปรับแก้เพิ่มเติมตามที่ ICAO ได้แจ้ง โดยนําข้อมูลจากกองทุนการเงินระหว่างประเทศ (IMF) และธนาคารแห่งประเทศไทย ณ วันที่ 2 สิงหาคม 2562 มาคํานวณเพื่อประกอบการพิจารณาทบทวน และเมื่อมีการปริวรรตเป็นเงินบาท โดย 1 SDR เท่ากับ 1.37 USD และ 1 USD เท่ากับ 30.88 บาท
2. พระราชกฤษฎีกานี้ให้ใช้บังคับตั้งแต่วันที่ 28 ธันวาคม พ.ศ. 2562 เป็นต้นไป
2. เรื่อง ร่างกฎกระทรวงกําหนดค่าธรรมเนียมสําหรับผู้ประกอบวิชาชีพการสัตวแพทย์ พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดค่าธรรมเนียมสําหรับผู้ประกอบวิชาชีพการสัตวแพทย์ พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
กษ. เสนอว่า โดยที่การกําหนดค่าธรรมเนียมสําหรับผู้ประกอบวิชาชีพการสัตวแพทย์ตามที่กําหนดไว้ในกฎกระทรวงว่าด้วยการกําหนดค่าธรรมเนียมสําหรับผู้ประกอบวิชาชีพการสัตวแพทย์ พ.ศ. 2546 ออกตามความในพระราชบัญญัติวิชาชีพการสัตวแพทย์ พ.ศ. 2545 ได้ใช้บังคับมาเป็นเวลานาน ไม่สอดคล้องกับสถานการณ์ทางเศรษฐกิจในปัจจุบัน สมควรปรับปรุงอัตราค่าธรรมเนียมต่าง ๆ ให้มีความเหมาะสมยิ่งขึ้น จึงได้เสนอร่างกฎกระทรวงกําหนดค่าธรรมเนียมสําหรับผู้ประกอบวิชาชีพการสัตวแพทย์ พ.ศ. .... มาเพื่อดําเนินการ
สาระสําคัญของร่างกฎกระทรวง
กําหนดให้ยกเลิกกฎกระทรวงว่าด้วยการกําหนดค่าธรรมเนียมสําหรับผู้ประกอบวิชาชีพการ สัตวแพทย์ พ.ศ. 2546 และกําหนดอัตร่าค่าธรรมเนียม ดังนี้
รายการ
อัตราค่าธรรมเนียม (ฉบับละ/บาท)
เดิม
ปรับปรุง
1.
ค่าขึ้นทะเบียนและใบอนุญาตเป็นผู้ประกอบวิชาชีพการสัตวแพทย์ชั้นหนึ่งและค่าต่ออายุใบอนุญาต
2.
ค่าขึ้นทะเบียนและใบอนุญาตเป็นผู้ประกอบวิชาชีพการสัตวแพทย์ชั้นสองและค่าต่ออายุใบอนุญาต
3.
ค่าหนังสือรับรองการขึ้นทะเบียนเป็นผู้ประกอบวิชาชีพการ สัตวแพทย์
4.
ค่าหนังสืออนุมัติ หรือวุฒิบัตรแสดงความรู้ความชํานาญในการประกอบวิชาชีพการสัตวแพทย์ และหนังสือแสดงวุฒิอื่นในวิชาชีพการสัตวแพทย์
เท่าเดิม
5.
ค่าใบแทนใบอนุญาตตาม 1 และ 2 และใบแทนเอกสารตาม 4
3. เรื่อง ร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติ พ.ศ. 2559 ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ 2) พ.ศ. 2562 รวม 3 ฉบับ
คณะรัฐมนตรีมีมติอนุมัติและรับทราบ ดังนี้
1. อนุมัติหลักการร่างกฎกระทรวง รวม 3 ฉบับ ประกอบด้วย 1) ร่างกฎกระทรวงกําหนดเครื่องกําเนิดรังสีเพื่อการวินิจฉัยทางการแพทย์ ที่ต้องแจ้งการมีไว้ในครอบครองหรือใช้ พ.ศ. .... 2) ร่างกฎกระทรวงกําหนดระยะเวลาในการแจ้งการมีไว้ในครอบครอง หรือใช้เครื่องกําเนิดรังสีเพื่อการวินิจฉัยทางการแพทย์ พ.ศ. .... 3) ร่างกฎกระทรวงกําหนดมาตรฐานความปลอดภัยเครื่องกําเนิดรังสีเพื่อการวินิจฉัยทางการแพทย์ พ.ศ. .... ตามที่กระทรวงสาธารณสุขเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
2. รับทราบรายงานเหตุผลที่ไม่อาจดําเนินการจัดทําร่างกฎกระทรวงตามข้อ 1. รวม 3 ฉบับ ได้ภายในเก้าสิบวันนับแต่วันที่พระราชบัญญัติพลังงานนิวเคลียร์เพื่อสันติ (ฉบับที่ 2) พ.ศ. 2562 ใช้บังคับ ตามที่กระทรวงสาธารณสุขเสนอ
สาระสําคัญของร่างกฎกระทรวง
1. ร่างกฎกระทรวงกําหนดเครื่องกําเนิดรังสีเพื่อการวินิจฉัยทางการแพทย์ ที่ต้องแจ้งการมีไว้ในครอบครองหรือใช้ พ.ศ. .... มีสาระสําคัญคือ
กําหนดให้ผู้มีไว้ครอบครองหรือใช้เครื่องกําเนิดรังสีที่ออกแบบมาเฉพาะสําหรับใช้เพื่อการวินิจฉัยทางการแพทย์ซึ่งไม่มีวัสดุกัมมันตรังสีเป็นส่วนประกอบ และเพื่อใช้งานในสถานพยาบาล ต้องแจ้งครอบครองหรือใช้เครื่องกําเนิดรังสี ดังนี้
(1) เครื่องเอกซเรย์ทั่วไป (general x – ray machine)
(2) เครื่องเอกซเรย์ทันตกรรม (dental x – ray machine)
(3) เครื่องเอกซเรย์เต้านม (mammographic x – ray machine)
(4) เครื่องตรวจความหนาแน่นของกระดูก (bone densitometer)
(5) เครื่องเอกซเรย์ระบบหลอดเลือด (angiogram or digital subtraction angiography)
2. ร่างกฎกระทรวงกําหนดระยะเวลาในการแจ้งการมีไว้ในครอบครอง หรือใช้เครื่องกําเนิดรังสีเพื่อการวินิจฉัยทางการแพทย์ พ.ศ. .... มีสาระสําคัญคือ
2.1 กําหนดนิยาม คําว่า “ใบแจ้งครอบครอง” “เครื่องกําเนิดรังสี” “ผู้แจ้ง” และ “ผู้รับแจ้ง”
2.2 ให้ผู้แจ้งยื่นแจ้งการครอบครองหรือใช้เครื่องกําเนิดรังสี ก่อนการใช้งานครั้งแรกต่อผู้รับแจ้งภายในหกสิบวันนับแต่วันที่มีไว้ในครอบครองหรือใช้
2.3 ให้เจ้าหน้าที่ตรวจสอบคําขอ พร้อมเอกสารหลักฐานให้ถูกต้องครบถ้วน ในกรณีที่แบบคําขอหรือเอกสารหลักฐานไม่ถูกต้องหรือไม่ครบถ้วน ให้ผู้รับแจ้งแจ้งต่อผู้แจ้งทราบและดําเนินการแก้ไขหรือส่งข้อมูลเพิ่มเติมให้ถูกต้องครบถ้วนภายในสามสิบวัน
2.4 ผู้แจ้งที่ประสงค์จะขอแก้ไขเปลี่ยนแปลงข้อมูลในใบแจ้งครอบครองซึ่งไม่เกี่ยวกับข้อมูลรายการเครื่องกําเนิดรังสีที่แจ้งครอบครองหรือใช้ ให้ยื่นคําขอแก้ไขเปลี่ยนแปลงข้อมูลในใบแจ้งครอบครองต่อผู้รับแจ้งภายในสามสิบวันนับตั้งแต่วันที่ได้ทราบถึงการเปลี่ยนแปลงข้อมูล
2.5 ในกรณีที่ใบแจ้งครอบครองชํารุดในสาระสําคัญ สูญหาย หรือถูกทําลาย ให้ผู้แจ้งยื่นคําขอรับใบแทนใบแจ้งครอบครองต่อผู้รับแจ้ง พร้อมด้วยเอกสารหรือหลักฐานตามที่ระบุไว้ในแบบคําขอรับใบแทนใบแจ้งครอบครองภายในสามสิบวันนับแต่วันที่ได้รับทราบถึงการชํารุดในสาระสําคัญ สูญหาย หรือถูกทําลาย
2.6 ในกรณีผู้แจ้งมีความประสงค์จะยกเลิกการครอบครองหรือใช้เครื่องกําเนิดรังสีตามที่ได้แจ้งไว้ ให้ผู้แจ้งยื่นคําขอยกเลิกการครอบครองหรือใช้เครื่องกําเนิดรังสีต่อผู้รับแจ้ง
2.7 กรณีเครื่องกําเนิดรังสีตามที่ได้แจ้งครอบครองหรือใช้เกิดสูญหาย ให้ผู้แจ้งแจ้งต่อผู้รับแจ้งภายในสิบวันนับแต่วันที่ทราบเหตุแห่งการสูญหาย และให้ผู้รับแจ้งดําเนินการแก้ไขเอกสารแนบท้ายใบแจ้งครอบครองให้กับผู้แจ้งภายในสิบห้าวัน
2.8 แบบคําขอแจ้งการครอบครองหรือใช้เครื่องกําเนิดรังสี แบบคําขอแก้ไขใบแจ้งครอบครองหรือใช้เครื่องกําเนิดรังสี แบบคําขอรับใบแทนใบแจ้งครอบครอง แบบคําขอยกเลิกการครอบครองหรือใช้เครื่องกําเนิดรังสี แบบคําขอเพิ่มรายการครอบครองหรือใช้เครื่องกําเนิดรังสี และแบบแจ้งเครื่องกําเนิดรังสีสูญหาย ให้เป็นไปตามที่ผู้รับแจ้งประกาศกําหนด
2.9 ให้ผู้รับแจ้งรายงานข้อมูลการแจ้งการครอบครองหรือใช้เครื่องกําเนิดรังสีต่อคณะกรรมการพลังงานนิวเคลียร์เพื่อสันติอย่างน้อยปีละหนึ่งครั้ง
3. ร่างกฎกระทรวงกําหนดมาตรฐานความปลอดภัยเครื่องกําเนิดรังสีเพื่อการวินิจฉัยทางการแพทย์ พ.ศ. .... มีสาระสําคัญคือ
3.1 กําหนดนิยาม คําว่า “ความปลอดภัยทางรังสี” “มาตรการด้านความปลอดภัยทางรังสี” “เครื่องกําเนิดรังสี” “ผู้แจ้ง” “ผู้รับแจ้ง” “ปริมาณรังสีสมมูล” “ปริมาณรังสียังผล” และ “ผู้ปฏิบัติงานทางรังสี”
3.2 กําหนดมาตรฐานด้านความปลอดภัยทางรังสี โดย
- ผู้แจ้งต้องดูแลรักษาให้เครื่องกําเนิดรังสีที่ครอบครองหรือใช้มีความปลอดภัยตามเกณฑ์
- สถานที่ บริเวณ หรือห้อง ที่ติดตั้งเครื่องกําเนิดรังสี ต้องสามารถป้องกันรังสีได้ตามมาตรฐานที่กรมวิทยาศาสตร์การแพทย์กําหนด
- ต้องมีสัญลักษณ์เตือนภัยทางรังสีหรือคําเตือน
- ผู้แจ้งต้องจัดให้มีอุปกรณ์ป้องกันรังสีสําหรับผู้ป่วยหรือญาติ รวมถึงของบุคลากรที่จําเป็นต้องอยู่ภายในห้องเครื่องกําเนิดรังสีตามความเหมาะสม
- ผู้แจ้งต้องจัดให้มีอุปกรณ์รังสีบุคคล เช่น แผ่นวัดรังสีโอเอสแอล (OSL) หรือทีแอลดี (TLD) โดยกรมวิทยาศาสตร์การแพทย์ หรือหน่วยงานที่กรมวิทยาศาสตร์การแพทย์ประกาศรับรอง
3.3 กําหนดขีดจํากัดปริมาณรังสี โดย
- ผู้แจ้งต้องควบคุมดูแลและป้องกันอันตรายจากรังสีให้ผู้ปฏิบัติงานทางรังสีต้องไม่ได้รับรังสีเกินกว่าขีดจํากัดปริมาณรังสีที่กําหนด
- ผู้ปฏิบัติงานทางรังสีซึ่งเป็นหญิงมีครรภ์หรืออยู่ระหว่างการให้นมบุตร ให้ใช้ขีดจํากัดปริมาณรังสีเช่นเดียวกันกับประชาชนทั่วไป
- ผู้แจ้งต้องควบคุมการป้องกันอันตรายจากรังสีให้การใช้งานเครื่องกําเนิดรังสีมีความปลอดภัย สามารถป้องกันรังสีที่ประชาชนจะมีโอกาสได้รับรังสีไม่เกินกว่าขีดจํากัดปริมาณรังสีที่กําหนด
3.4 กําหนดผู้ควบคุมใช้งานเครื่องกําเนิดรังสี
- ผู้แจ้งต้องจัดให้มีผู้ควบคุมใช้งานเครื่องกําเนิดรังสี โดยคุณสมบัติเป็นผู้มีใบประกอบโรคศิลปะหรือใบประกอบวิชาชีพ เป็นผู้ปฏิบัติหน้าที่นักฟิสิกส์การแพทย์ หรือเป็นผู้ปฏิบัติหน้าที่เจ้าพนักงานรังสี ปฏิบัติงานภายใต้กํากับดูแลของผู้มีใบประกอบโรคศิลปะหรือใบประกอบวิชาชีพ
3.5 กําหนดการดําเนินการด้านการป้องกันอันตรายจากรังสี
- ผู้แจ้งต้องรับผิดชอบป้องกันอันตรายจากรังสีจากการใช้เครื่องกําเนิดรังสี โดยจัดให้มีการดําเนินการควบคุมคุณภาพและความปลอดภัยเครื่องกําเนิดรังสี ให้เครื่องกําเนิดรังสีที่ครอบครองหรือใช้มีคุณภาพผ่านเกณฑ์มาตรฐานที่กรมวิทยาศาสตร์การแพทย์กําหนด
- ให้ผู้แจ้งรายงานผลการดําเนินการด้านการป้องกันอันตรายจากรังสีแก่ผู้รับแจ้ง โดยยื่นพร้อมกับการยื่นสําเนารายงานผลการทดสอบเครื่องกําเนิดรังสีภายใน 60 วัน
4. เรื่อง ร่างกฎกระทรวงกําหนดหลักเกณฑ์ วิธีการ และเงื่อนไข การผลิต หรือนําเข้ามาในราชอาณาจักรซึ่งยาแผนปัจจุบัน โดยกระทรวง ทบวง กรม ในหน้าที่ป้องกันหรือบําบัดโรค สภากาชาดไทย และองค์การเภสัชกรรม พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดหลักเกณฑ์ วิธีการ และเงื่อนไข การผลิต หรือนําเข้ามาในราชอาณาจักรซึ่งยาแผนปัจจุบัน โดยกระทรวง ทบวง กรม ในหน้าที่ป้องกันหรือบําบัดโรค สภากาชาดไทย และองค์การเภสัชกรรม พ.ศ. .... ตามที่กระทรวงสาธารณสุขเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้กระทรวงสาธารณสุขรับความเห็นของสภากาชาดไทยไปพิจารณาดําเนินการต่อไปด้วย
สาระสําคัญของร่างกฎกระทรวง
1. กําหนดนิยาม “ผู้ผลิตยา” “สถานพยาบาลของรัฐ” “ผลิตยา” “ผู้นําเข้ายา” “นําเข้ายา” “ขาย” “เภสัชเคมีภัณฑ์” “เภสัชเคมีภัณฑ์กึ่งสําเร็จรูป” “เภสัชชีววัตถุ” “เภสัชภัณฑ์รังสี”
2. กําหนดแบบที่เกี่ยวข้องกับการผลิตและนําเข้ายาตามกฎกระทรวงนี้ ให้เป็นไปตามที่รัฐมนตรีกําหนดโดยประกาศในราชกิจจานุเบกษา
3. กําหนดการยื่นแบบแจ้งตามกฎกระทรวงฉบับนี้ให้ยื่น ณ สํานักงานคณะกรรมการอาหารและยา
4. กําหนดให้การรับแจ้งการผลิต หรือนําเข้ายาแผนปัจจุบัน จะแสดงไว้ในแบบแจ้ง หรือจะออกเป็นหนังสือ หรือให้ปฏิบัติตามหลักเกณฑ์ วิธีการ และเงื่อนไขที่เลขาธิการคณะกรรมการอาหารและยาประกาศกําหนด
5. กําหนดการแจ้งการผลิตยาแผนปัจจุบันต่อสํานักงานคณะกรรมการอาหารและยา พร้อมแนบแผนที่แสดงที่ตั้งสถานที่ผลิตยา และสถานที่เก็บยา
6. กําหนดให้ผู้ผลิตยาขายโดยมีวัตถุประสงค์เพื่อประโยชน์ทางการค้าจะต้องดําเนินการและปฏิบัติตามหลักเกณฑ์ที่รัฐมนตรีว่าการกระทรวงสาธารณสุขกําหนด โดยประกาศในราชกิจจานุเบกษา
7. กําหนดให้ผู้ผลิตยาขายโดยมีวัตถุประสงค์เพื่อประโยชน์ทางการค้า หรือได้รับผลตอบแทนจะต้องดําเนินการและปฏิบัติตามหลักเกณฑ์ที่กําหนดไว้ในประกาศกระทรวงสาธารณสุข ในส่วนที่เกี่ยวกับการกําหนดรายละเอียด หลักเกณฑ์ และวิธีการในการผลิตยาแผนปัจจุบัน
8. กําหนดการแจ้งการนําเข้ายาแผนปัจจุบันต่อสํานักงานคณะกรรมการอาหารและยาพร้อมแนบแผนที่แสดงที่ตั้ง สถานที่เก็บยา เอกสารหรือหลักฐานที่ระบุไว้ในแบบแจ้งและตามที่กําหนดไว้เกี่ยวกับหนังสือชี้แจงวัตถุประสงค์การนําเข้ายาฯ ฉลาก เอกสารกํากับยา หนังสือรับรองผลิตภัณฑ์ยา หรือเอกสารเทียบเท่า ใบรับรองผลวิเคราะห์
9. กําหนดให้มีการจัดทําบัญชี และรายงานที่เกี่ยวกับการนําหรือสั่งยาเข้ามาในราชอาณาจักร
5. เรื่อง ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม
คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม ตามที่สํานักงานการตรวจเงินแผ่นดินเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญของร่างกฎกระทรวง
กําหนดให้สํานักงานการตรวจเงินแผ่นดิน ซึ่งเป็นส่วนราชการที่เป็นหน่วยงานอิสระตามรัฐธรรมนูญ และมีสถานะเป็นนิติบุคคลตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2561 เป็นหน่วยงานของรัฐตามพระราชบัญญัติวิธีปฏิบัติราชการทางปกครอง พ.ศ. 2539 และที่แก้ไขเพิ่มเติม
เศรษฐกิจ - สังคม
6. เรื่อง แนวทางการทบทวนอัตราค่าธรรมเนียมในการอนุมัติ อนุญาต ของทางราชการ
คณะรัฐมนตรีมีมติเห็นชอบแนวทางการทบทวนการจัดเก็บค่าธรรมเนียมในการอนุมัติ อนุญาต ของทางราชการ ตามที่สํานักงาน ก.พ.ร. เสนอ ดังนี้
แนวทางการทบทวนฯ แบ่งออกเป็น 2 กรณี ดังนี้
กรณีค่าธรรมเนียมใบคําขอและใบแทน โดยพิจารณารายได้จากการจัดเก็บค่าธรรมเนียมกับต้นทุน หากรายได้จากการจัดเก็บค่าธรรมเนียมต่ํากว่าต้นทุนในการดําเนินการ ให้หน่วยงานพิจารณายกเลิกการจัดเก็บดังกล่าว เนื่องจากไม่คุ้มค่าต่อการดําเนินการของภาครัฐ
กรณีค่าธรรมเนียมใบอนุญาต โดยพิจารณาทบทวนการจัดเก็บค่าธรรมเนียมในการอนุมัติอนุญาต ของทางราชการ ตามเงื่อนไข ดังนี้
2.1 หากรายได้จากการจัดเก็บค่าธรรมเนียมต่ํากว่าต้นทุนในการดําเนินการ ให้หน่วยงานพิจารณายกเลิกใบอนุญาต และ/หรือทบทวนขั้นตอนการให้บริการและอาจต้องประเมินเปรียบเทียบกับภาระที่จะเกิดขึ้นกับประชาชนที่มารับบริการร่วมด้วย
2.2 ควรทบทวนอัตราค่าธรรมเนียมทุก 5 ปี ตามนัยมาตรา 6 ของพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558 หากหน่วยงานเห็นควรยกเลิกการจัดเก็บ และ/หรือปรับอัตราค่าธรรมเนียม ให้พิจารณาดําเนินการกับค่าธรรมเนียมที่ถูกระบุในกฎกระทรวง ประกาศ ระเบียบ ข้อบังคับ และคําสั่งของหน่วยงานก่อน เนื่องจากสามารถดําเนินการการแก้ไขได้โดยง่าย ทั้งนี้ ในกรณีที่ปรับอัตราค่าธรรมเนียมที่สูงขึ้นจะต้องไม่ก่อให้เกิดภาระต่อประชาชน รวมถึงต้องแสดงให้เห็นถึงประสิทธิภาพการบริการที่ดีขึ้น
2.3 พิจารณาจากใบอนุญาตที่เกี่ยวข้องกับการอนุมัติ อนุญาต/การรับรอง การจดทะเบียน การขึ้นทะเบียน การรับแจ้ง และการตรวจสอบ ทั้งนี้ ไม่ครอบคลุมใบอนุญาตด้านจริยธรรม เช่น การขอนุญาตฆ่าสัตว์ การขออนุญาตสุรา ยาสูบ และการพนัน เนื่องจากใบอนุญาตดังกล่าวอาจก่อให้เกิดการวิพากษ์วิจารณ์ และส่งผลกระทบเชิงลบ รวมถึงใบอนุญาตด้านวัตถุอันตราย เชื้อโรค โบราณวัตถุและศิลปกรรม เนื่องจากต้องใช้เป็นหลักฐานยืนยันทางกฎหมาย และอาจเกี่ยวข้องกับอนุสัญญาระหว่างประเทศ
2.4 หากมีการออกใบอนุญาตผ่านระบบอิเล็กทรอนิกส์หรือมีแผนการให้บริการผ่านระบบอิเล็กทรอนิกส์ ให้พิจารณาแนวทางการจดแจ้งผ่านระบบอิเล็กทรอนิกส์ และทบทวนอัตราค่าธรรมเนียมที่เหมาะสม หรืออาจยกเลิกการจัดเก็บค่าธรรมเนียมได้ เนื่องจากการให้บริการผ่านระบบอิเล็กทรอนิกส์สามารถลดต้นทุนในการดําเนินการ รวมถึงการดําเนินการผ่านระบบอิเล็กทรอนิกส์จะช่วยสร้างความโปร่งใส ส่งผลให้เจ้าหน้าที่ผู้กํากับดูแลตรวจสอบข้อมูลได้ทันที และยังเป็นการอํานวยความสะดวกให้แก่ประชาชนในการขอรับบริการ
สํานักงาน ก.พ.ร. มีแผนการดําเนินการโดยให้ส่วนราชการที่มีอัตราการจัดเก็บค่าธรรมเนียมในการอนุมัติ อนุญาตของทางราชการ พิจารณาทบทวนการจัดเก็บค่าธรรมเนียมให้สอดคล้องกับปัจจุบัน ทั้งนี้ ให้ส่วนราชการเสนอผลการดําเนินการต่อ ก.พ.ร. ภายใน 6 เดือน (มีนาคม 2563) และให้สํานักงาน ก.พ.ร. เสนอคณะรัฐมนตรีเพื่อมีมติให้ดําเนินการแก้ไขปรับปรุงกฎหมายที่เกี่ยวข้อง เพื่อมุ่งลดภาระค่าใช้จ่ายภาคธุรกิจและประชาชน
7. เรื่อง ผลการสํารวจความคิดเห็นของประชาชนเกี่ยวกับของขวัญปีใหม่ที่ต้องการจากรัฐบาล พ.ศ. 2563 (ดส.)
คณะรัฐมนตรีมีมติรับทราบตามที่กระทรวงดิจิทัลเพื่อเศรษฐกิจและสังคม (ดศ.) เสนอ ผลการสํารวจความคิดเห็นของประชาชนเกี่ยวกับของขวัญปีใหม่ที่ต้องการจากรัฐบาล พ.ศ. 2563 ซึ่งเป็นการสัมภาษณ์ประชาชนที่มีอายุ 18 ปีขึ้นไป จํานวน 5,000 คน ระหว่างวันที่ 22 ตุลาคม - 3พฤศจิกายน 2562 โดยมีสาระสําคัญสรุปได้ดังนี้
1. ความเดือดร้อนที่ชุมชน/หมู่บ้านได้รับในรอบปี 2562 มากที่สุด คือ สินค้าอุปโภค-บริโภคราคาแพง (ร้อยละ 23.3) รองลงมา คือ ปัญหาจากการทําเกษตรกรรม เช่น ต้นทุนสูง ผลผลิตราคาตกต่ําและผลผลิตเสียหายจากแมลง/โรคระบาด (ร้อยละ 20.6)
2. ของขวัญปีใหม่ พ.ศ. 2563 ที่ต้องการจากรัฐบาลมากที่สุด คือ การแก้ปัญหาสินค้าอุปโภค-บริโภคราคาแพง (ร้อยละ 50.9) รองลงมา คือ การแก้ปัญหาด้านการเกษตร เช่น ลดต้นทุน เพิ่มมูลค่า และหาตลาดรองรับ (ร้อยละ 30.6)
3. ความเชื่อมั่นต่อรัฐบาลในการแก้ไขปัญหาต่าง ๆ ของประเทศ ประชาชนมีความเชื่อมั่นในระดับเชื่อมั่นมาก – มากที่สุดร้อยละ 39.7 เชื่อมั่นปานกลางร้อยละ 44.4 ขณะที่ไม่เชื่อมั่นร้อยละ 2.2
4. ความพึงพอใจของประชาชนที่มีต่อมาตรการ “ชิมช้อปใช้” พบว่าประชาชนมีความพึงพอใจในระดับมาก-มากที่สุดร้อยละ 36.2 พึงพอใจปานกลางร้อยละ 36.3 ขณะที่พึงพอใจในระดับน้อย-น้อยที่สุดและไม่พึงพอใจร้อยละ 27.5 โดยให้เหตุผล เช่น ระบบการลงทะเบียนและการใช้สิทธิยุ่งยาก ซับซ้อน (ร้อยละ 11.3) สิ้นเปลืองงบประมาณ/ไม่เกิดประโยชน์ (ร้อยละ 8.1)
5. ข้อเสนอแนะเชิงนโยบาย สํานักงานสถิติแห่งชาติมีข้อเสนอแนะ ดังนี้
5.1 ควรมีมาตรการในการช่วยเหลือประชาชนในด้านเศรษฐกิจ สังคม และสิ่งแวดล้อมให้มากขึ้น เช่น ควบคุมราคาสินค้า แก้ปัญหาด้านการเกษตร แก้ปัญหาน้ําท่วม/ภัยแล้งแก้ปัญหายาเสพติดและปัญหาสภาพแวดล้อมเป็นพิษ
5.2 ควรมีการส่งเสริมโครงการและสวัสดิการของรัฐให้ทั่วถึงและเพียงพอ เช่น ดูแลผู้สูงอายุ การรักษาพยาบาลฟรี สนับสนุนทุนการศึกษา และจัดหาที่อยู่อาศัย
5.3 ควรมีนโยบายเร่งช่วยเหลือผู้ว่างงาน/ถูกเลิกจ้าง เช่น ชดเชย/เยียวยาผู้ได้รับผลกระทบ อบรมสร้างอาชีพเสริม
5.4 การดําเนินนโยบาย/มาตรการที่ภาครัฐจะให้ประชาชนมีส่วนร่วมควรมีขั้นตอนการดําเนินงานที่ไม่ยุ่งยาก ซับซ้อน
8. เรื่อง โครงการ “ส่งความสุขปีใหม่ มอบให้เกษตรกร จากใจกระทรวงเกษตรและสหกรณ์” ปี พ.ศ. 2563 (กษ.)
คณะรัฐมนตรีมีมติรับทราบตามที่กระทรวงเกษตรและสหกรณ์ (กษ.) เสนอ โครงการ “ส่งความสุขปีใหม่ มอบให้เกษตรกร จากใจกระทรวงเกษตรและสหกรณ์” ปี พ.ศ. 2563 เพื่อสร้างรายได้เพิ่มและลดรายจ่ายครัวเรือนให้กับเกษตรกรและประชาชน และเพื่อมอบความสุขและความรู้ทางด้านการเกษตรให้แก่ประชาชน ประกอบด้วย 3 กิจกรรม ดังนี้
มอบของขวัญเกษตรกรไทย มีกิน มีใช้ มีรายได้พอเพียง โดยการจัดทําโครงการใหม่และ
เพิ่มเติมงานบริการให้แก่เกษตรกรและประชาชน จํานวน 9,102 คน 8,080 ครัวเรือน เช่น ส่งมอบโครงการชลประทานขนาดเล็กที่ก่อสร้างแล้วเสร็จในปี 2562 จํานวน 6 โครงการ ปรับปรุงถนนคันคลองพื้นที่สํานักงานชลประทานที่ 4 ตลอดจนสนับสนุนพันธุ์พืชเสริมรายได้ การฝึกทักษะขยายพันธุ์พืช การผลิตชีวภัณฑ์ และมอบปัจจัยการผลิต จํานวน 20 จุด ใน 20 จังหวัด
2. เพิ่มพลังปีใหม่ จําหน่ายสินค้าราคาพิเศษ สินค้าเกษตรคุณภาพ โดยการจัดหาสินค้าดีมีคุณภาพเพื่อจําหน่ายให้แก่ประชาชนและเพิ่มช่องทางจําหน่ายสินค้าเกษตรให้แก่เกษตรกรจํานวน 28,340 คน เช่น การจัดจําหน่ายสินค้าและผลิตภัณฑ์เกษตรราคาพิเศษ การจําหน่ายกระเช้าของขวัญจากสินค้าเกษตรและอาหารปลอดภัยที่ได้รับเครื่องหมาย ‘Q’ ณ จุดจําหน่ายของหน่วยงานในพื้นที่ส่วนกลางและส่วนภูมิภาค ตลอดจนจัดจําหน่ายในตลาดออนไลน์
3. ปีใหม่เที่ยวทั่วไทยสุขใจไปกับ กษ. ได้แก่ 1) เปิดสถานที่ราชการปรับภูมิทัศน์รองรับนักท่องเที่ยว มีประชาชนและเกษตรกรได้รับประโยชน์จํานวน 29,500 คน เช่น โครงการชลประทานกาฬสินธุ์ : อุโมงค์ผันน้ําลําพะยังภูมิพัฒน์ จังหวัดมุกดาหาร ศูนย์เรียนรู้โครงการพระราชดําริ โรงเรียนข้าวนาและชาวนา ภายในมหาวิทยาลัยเกษตรศาสตร์ บางเขน 2) เปิดสถานที่ให้ประชาชนเข้าชมฟรี/ลดค่าบริการ มีประชาชนเข้าร่วมกิจกรรมจํานวน 116,000 คน เช่น เปิดสถานแสดงพันธุ์สัตว์น้ําให้ประชาชนเข้าชมฟรี จํานวน 8 แห่ง เปิดพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัวให้ประชาชนเข้าชมฟรี และ 3) ตั้งจุดบริการประชาชน มีประชาชนได้รับประโยชน์จํานวน 31,630 คน โดยให้บริการประชาชนหน้าสถานที่ราชการที่อยู่ในเส้นทางการเดินทางช่วงเทศกาล เช่น จุดพักรถ ห้องน้ํา ขนม และน้ําดื่ม จํานวน 198 จุด
9. เรื่อง ของขวัญปีใหม่มอบให้แก่ประชาชน ประจําปี พ.ศ. 2563 ของกระทรวงยุติธรรม
คณะรัฐมนตรีมีมติรับทราบตามที่กระทรวงยุติธรรมเสนอการดําเนินการโครงการ/กิจกรรมของขวัญปีใหม่มอบให้แก่ประชาชน ประจําปี พ.ศ. 2563 ของกระทรวงยุติธรรม
สรุปโครงการหรือกิจกรรมที่จะมอบเป็นของขวัญปีใหม่ให้แก่ประชาชน ประจําปี พ.ศ. 2563 รวม 23 โครงการ
แนวทาง
โครงการ/กิจกรรม
ระยะเวลา
สถานที่ดําเนินการ
1. การลดภาระค่าใช้จ่าย
และช่วยเหลือประชาชน
ให้เข้าถึงความยุติธรรม
1.1 การจัดมหกรรมไกล่เกลี่ยข้อพิพาทชั้นบังคับคดี (กบค.)
- เพื่อเพิ่มโอกาสให้เจ้าหนี้และลูกหนี้สามารถเจรจากันได้
ด้วยความพึงพอใจ สะดวก รวดเร็ว ไม่มีค่าใช้จ่าย และเป็นธรรม
12 ม.ค. 63
- ส่วนกลาง
1.2 การจัดขายทอดตลาดในวันหยุดราชการ : วันเสาร์ (กบค.)
- เพื่อเปิดโอกาสให้ประชาชนสามารถเข้าซื้อทรัพย์จากการ
ขายทอดตลาดในวันหยุดได้
28 ธ.ค. 62 -
25 ม.ค. 63
- ส่วนกลาง
- ส่วนภูมิภาคที่กําหนด
1.3 การจําหน่ายสินค้าและผลิตภัณฑ์ในโครงการ DJOP Center
ซึ่งเป็นผลงานของเด็กและเยาวชนในความดูแลของกรมพินิจฯ
ในราคาพิเศษ (ลดราคา 10 - 20 %) (กพน.)
28 ธ.ค. 62 -
1 ม.ค. 63
- สถานพินิจฯ
และศูนย์ฝึกฯ
1.4 การจําหน่ายสินค้าและผลิตภัณฑ์ซี่งเป็นผลงานของผู้ต้องขัง
ในราคาพิเศษ (รท.)
28 ธ.ค. 62 -
1 ม.ค. 63
- ร้านจําหน่ายผลิตภัณฑ์
เรือนจําและทัณฑสถาน
1.5 การให้บริการการบันทึกภาพลักษณะร่องรอยตําหนิพิเศษของ
พระเครื่องให้กับประชาชนตามหลักนิติวิทยาศาสตร์ (สนว.)
1-31
ม.ค. ๖๓
- สถาบันนิติวิทยาศาสตร์
2. การให้บริการความรู้และ
ความเข้าใจด้านกฎหมาย
2.1 การให้ความรู้กฎหมายแก่ประชาชน : (กบค.)
- กฎหมายในชีวิตประจําวัน
- กฎหมายค้ําประกัน จํานํา จํานอง ขายฝาก
- กระบวนการขั้นตอนการบังคับคดี
- การวางทรัพย์และการไกล่เกลี่ยข้อพิพาท
25 ม.ค. 63
28 ม.ค. 63
30 ม.ค. 63
- จังหวัดสุโขทัย
- จังหวัดนครสวรรค์
- จังหวัดสิงห์บุรี
2.2 การลงพื้นที่ทั่วประเทศในการให้คําปรึกษากฎหมาย
โดยไม่เสียค่าใช้จ่าย (กบค.)
ช่วงเทศกาล
ปีใหม่
- สถานีขนส่งสายใต้
- สบค.ทั่วประเทศ
2.3 “ส่งความสุข ส่งความรู้กฎหมายกลับบ้าน ในเทศกาลปีใหม่ ”
(สกธ.)
26 ธ.ค. 62
- สถานีขนส่งหมอชิต
- สถานีรถไฟหัวลําโพง
2.4 “ฉลองเทศกาลปีใหม่ ปลอดภัยจากยาเสพติด” (ป.ป.ส.)
ช่วงรณรงค์ประชาสัมพันธ์สร้างการรับรู้
- ให้แก่พนักงาน เจ้าของผู้ประกอบการ และประชาชนทั่วไป
16-24
ธ.ค.62
- สํานักงานนิคม
อุตสาหกรรม
- สถานประกอบการ
2.5 ไกล่เกลี่ยก่อนไหม ไม่ต้องไปขึ้นศาล (กคส.)
- การประชาสัมพันธ์เชิญชวนให้ประชาชนในการบริการไกล่เกลี่ย
ข้อพิพาท ตาม พ.ร.บ.การไกล่เกลี่ยข้อพิพาท พ.ศ. 2562
ตลอดปี 2563
- กรมคุ้มครองสิทธิ
และเสรีภาพ
3. การบริการงานยุติธรรม
ช่วงเทศกาลปีใหม่
3.1 โครงการยุติธรรมเชิงรุกสร้างสุขให้ประชาชน
โดยรับเรื่องราวร้องเรียนจากประชาชน ให้คําปรึกษาแนะนํา
และประสานการช่วยเหลือแบบบูรณาการฯ (สชจ.)
เริ่มตั้งแต่
ต.ค. 62
- สํานักงานยุติธรรม
จังหวัดทั่วประเทศ
3.2 บริการญาติเยี่ยมพิเศษโดยผู้ปกครองสามารถขอรับบริการ
ญาติเยี่ยมได้ทุกวัน (กพน.)
28 ธ.ค. 62 -
1 ม.ค. 63
- สถานพินิจฯ
และศูนย์ฝึกฯ
3.3 โครงการบําเพ็ญสาธารณประโยชน์ (รท.)
- นักโทษเด็ดขาดที่รับอนุมัติจ่ายออกทํางานสาธารณะ
นอกเรือนจํา หรือได้รับอนุญาตให้ออกทํางานนอกเรือนจํา
ออกไปทํากิจกรรมบําเพ็ญประโยชน์ร่วมกับชุมชน เช่น
1 เรือนจํา 1 วัด 1 โรงเรียน
ช่วงเทศกาล
ปีใหม่
1. เรือนจํา
2. ทัณฑสถาน
3. สถานกักขัง
3.4 โครงการป้องกันและลดอุบัติเหตุทางถนนช่วงเทศกาลปีใหม่ (คป.)
1) กิจกรรมในช่วงการรณรงค์และประชาสัมพันธ์ ได้แก่
- การรณรงค์ประชาสัมพันธ์ เพื่อสร้างความตระหนัก
และความสํานึกในการขับขี่
- การทํางานบริการสังคมที่ลดความเสี่ยงอุบัติเหตุทางถนน
เช่น การปรับภูมิทัศน์ การทําความสะอาดเครื่องหมาย
จราจร การตัดแผ้วถางสิ่งกีดขวางบริเวณจุดเสี่ยงอุบัติเหตุ
2) กิจกรรมช่วงควบคุมเข้มข้น ได้แก่
- การจัดเวรให้เจ้าหน้าที่ปฏิบัติหน้าที่รับคดีที่ศาลหรือ
สํานักงานเพื่อประสิทธิภาพในการควบคุมดูแลผู้กระทําผิด
ในคดีเกี่ยวกับการจราจร
- การสนับสนุนการปฏิบัติงานของเจ้าหน้าที่ในการให้บริการ
ประชาชน ณ จุดบริการประชาชน ด่านชุมชนและด่าน
ตรวจค้นตามถนนสายหลักก่อนเข้าจังหวัด
16 -26
ธ.ค. 62
24 ธ.ค. 62 -
2 ม.ค. 63
- ทั่วประเทศ
- ทั่วประเทศ
3.5 กิจกรรมเยียวยาประชาชนผู้บริสุทธิ์ที่ตกเป็นเหยื่อในคดีอาญา
ให้ได้รับความเป็นธรรม (กคส.)
25 ธ.ค. 62 - 31 ม.ค. 63
- กรมคุ้มครองสิทธิ
และเสรีภาพ
- ส่วนภูมิภาค
3.6 คุ้มครองสิทธิฉับไวประชาชนสุขใจ (กคส.)
- จัดเจ้าหน้าที่รับผิดชอบติดตามสถานการณ์ และลงพื้นที่เชิงรุก
แจ้งสิทธิผู้เสียหาย และรับคําขอตาม พ.ร.บ. ค่าตอบแทน
ผู้เสียหายฯ
28 ธ.ค. 62 – 31 ม.ค. 63
- กรุงเทพมหานคร
3.7 “ฉลองเทศกาลปีใหม่ ปลอดภัยจากยาเสพติด” (ป.ป.ส.)
ช่วงปฏิบัติการ
- บูรณาการร่วมกับหน่วยบริการในพื้นที่ ได้แก่ การตรวจ
ปัสสาวะพนักงานขับรถโดยสาร/ตรวจวัดแอลกอฮอล์ เป็นต้น
- พบปะประชาชนในหมู่บ้านชุมชน สร้างการมีส่วนร่วม
25 ธ.ค. 62 –
5 ม.ค. 63
- สถานีขนส่งผู้โดยสาร
ทั่วประเทศ
- หมู่บ้านกองทุนแม่
ของแผ่นดิน
- จุดตรวจ
4. การบริการงานยุติธรรม
ผ่านระบบเทคโนโลยี
4.1 การเยี่ยมเด็กและเยาวชนทางไกล ผ่านระบบ VDO Conference
ตั้งแต่เวลา 09.00 - 15.30 น. (กพน.)
28 ธ.ค. 62 -
1 ม.ค. 63
- สถานพินิจฯ
และศูนย์ฝึกฯ
4.2 Application นัดหมายพนักงานสอบสวนด้วยระบบ On Line
โดย QR Code เพื่อนัดหมายวัน เวลา สถานที่ มาให้ปากคําต่อ
เจ้าพนักงานสอบสวน (กสพ.)
หรือสามารถติดต่อผ่านเว็บไซต์
https://register.dsi.go.th/NiceReview/New
1 ธ.ค. 62 -
31 มี.ค. 63
- On Line
4.3 Application ผู้เสียหายคดีแชร์ลูกโซ่ ให้ข้อมูล/ปากคําเบื้องต้น
ผ่านระบบ On Line โดย QR Code (กสพ.)
หรือสามารถติดต่อผ่านเว็บไซต์
https://register.dsi.go.th/NiceReview/New
1 ธ.ค. 62 -
31 มี.ค. 63
- On Line
4.4 สายด่วนยุติธรรมสร้างสุขไม่ต้องขอ เรารอ 24 ชั่วโมง (กคส.)
- ให้บริการปรึกษาทางกฎหมายหลายภาษา ได้แก่ ภาษาอังกฤษ
ภาษาจีน ภาษายาวี ภาษาบาฮาซา ภาษามาเลย์ ภาษาไทย
รวมถึงรับเรื่องราวร้องทุกข์ ตลอด 24 ชั่วโมง
ตลอดปี 2563
- ทั่วประเทศ
- โทร. 1111
กด 77 ฟรี
4.5 กิจกรรมยกระดับการขอรับความช่วยเหลือจากกองทุนยุติธรรม
ผ่านช่องทางดิจิทัล (กย.)
- www.jfo.moj.go.th
- Mobile Application : Justice Fund
- เพจ Facebook กองทุนยุติธรรม
ตลอดปี 2563
- สํานักงานกองทุน
ยุติธรรม
- สํานักงานยุติธรรม
จังหวัดทุกจังหวัด
4.6 การรับฟังความเห็นร่าง พ.ร.บ.ป้องกันและปราบปรามการทรมาน
และการกระทําให้บุคคลสูญหาย พ.ศ. .... (กคส.)
ผ่านช่องทางดิจิทัลและการลงพื้นที่ 5 ภูมิภาค
ธ.ค. 62 -
ม.ค. 63
- กรมคุ้มครองสิทธิ
และเสรีภาพ
10. เรื่อง ขออนุมัติขยายระยะเวลาดําเนินโครงการอ่างเก็บน้ําคลองหลวง จังหวัดชลบุรี
คณะรัฐมนตรีมีมติอนุมัติตามที่กระทรวงเกษตรและสหกรณ์ (กษ.) เสนอขยายระยะเวลาดําเนินโครงการอ่างเก็บน้ําคลองหลวง จังหวัดชลบุรี จากเดิม 10 ปี (ปีงบประมาณ พ.ศ. 2553 – 2562) เป็น 14 ปี (ปีงบประมาณ พ.ศ. 2553 – 2566) ภายใต้กรอบวงเงินโครงการฯ ที่ได้รับอนุมัติไว้เดิม จํานวน 9,341.36 ล้านบาท
สาระสําคัญของเรื่อง
กษ. รายงานว่า กรมชลประทานได้ดําเนินโครงการฯ มาตั้งแต่ปีงบประมาณ พ.ศ. 2553 โดยมีผลการดําเนินงานและปัญหาอุปสรรค สรุปได้ดังนี้
1. ผลการดําเนินงานที่ผ่านมา
1.1 งานที่ดําเนินการแล้วเสร็จ 1 รายการ ได้แก่ งานก่อสร้างเขื่อนหัวงานและอาคารประกอบพร้อมส่วนประกอบอื่น ซึ่งปัจจุบันได้เปิดใช้งานและเก็บกักน้ําแล้ว โดยมีโครงการส่งน้ําและบํารุงรักษาคลองหลวง รัชชโลทร สํานักงานชลประทานที่ 9 รับผิดชอบการบริหารจัดการน้ํา
1.2 งานที่อยู่ระหว่างดําเนินการ มี 3 รายการ สรุปได้ ดังนี้
1) งานก่อสร้างคลองส่งน้ําและคลองระบายน้ําพร้อมอาคารประกอบฝั่งขวา กรมชลประทานได้ว่าจ้างผู้รับจ้าง ตามสัญญา กจ. 25/2556 (กสพ.) ลงวันที่ 12 กันยายน 2556 กําหนดแล้วเสร็จภายใน 630 วัน เริ่มวันที่ 15 พฤศจิกายน 2556 สิ้นสุดอายุสัญญาวันที่ 6 สิงหาคม 2558 และแก้ไขสัญญาเพิ่มเติม จํานวน 5 ครั้ง วงเงินค่าก่อสร้าง 387.55 ล้านบาท ครบอายุสัญญาตามสัญญาแก้ไขเพิ่มเติมในวันที่ 19 มีนาคม 2563 ปัจจุบันมีผลงานสะสมร้อยละ 50.87
2) งานจ้างก่อสร้างคลองส่งน้ําและคลองระบายน้ําพร้อมอาคารประกอบฝั่งซ้าย กรมชลประทานได้ว่าจ้างผู้รับจ้าง ตามสัญญา กจ. 28/2561 (สพด.) ลงวันที่ 7 สิงหาคม 2561 วงเงินค่าก่อสร้าง 259.63 ล้านบาท อายุสัญญา 900 วัน เริ่มวันที่ 15 สิงหาคม 2561 สิ้นสุดอายุสัญญาวันที่ 30 มกราคม 2564 ปัจจุบันอยู่ระหว่างก่อสร้างและมีผลงานสะสมร้อยละ 12.05
3) งานจ้างก่อสร้างคลองส่งน้ําพร้อมอาคารประกอบฝั่งซ้าย สัญญาที่ 2 [เป็นส่วนหนึ่งของงานในข้อ 2)] ซึ่งปัจจุบันอยู่ระหว่างกรมชลประทานเสนอขอตั้งงบประมาณรายจ่ายประจําปีงบประมาณ พ.ศ. 2563 และมีแผนการดําเนินงานก่อสร้างในปีงบประมาณ พ.ศ. 2563 – พ.ศ. 2566
รายการ
(อยู่ระหว่างดําเนินการ)
วงเงิน
(ล้านบาท)
สัญญา
ผลงาน
สะสม
เริ่มสัญญา
สิ้นสุด
1) คลองส่งน้ําและคลองระบายน้ําพร้อมอาคารประกอบฝั่งขวา
387.55 (ตามสัญญาแก้ไขเพิ่มเติม)
15 พฤศจิกายน 2556
19 มีนาคม 2563
50.87%
(ณ ส.ค. 62)
2) คลองส่งน้ําและคลองระบายน้ําพร้อมอาคารประกอบฝั่งซ้าย
259.63
15 สิงหาคม 2561
30 มกราคม 2564
12.05%
(ณ พ.ค. 62)
3) คลองส่งน้ําพร้อมอาคารประกอบฝั่งซ้าย สัญญาที่ 2
270.00
มีแผนการดําเนินงานก่อสร้างในปีงบประมาณ พ.ศ. 2563 - 2566
2. ปัญหาและอุปสรรคที่ผ่านมา เนื่องจากสภาพภูมิประเทศและการใช้ประโยชน์พื้นที่ของราษฎรเปลี่ยนแปลงไปจากที่ได้ออกแบบก่อสร้างไว้เดิมประกอบกับในขั้นตอนการจัดหาที่ดินมีเจ้าของทรัพย์สินส่วนหนึ่งไม่ยอมรับราคาค่าทดแทนทรัพย์สินที่ภาครัฐกําหนด บางส่วนไม่ยินยอมให้เข้าใช้พื้นที่ รวมทั้งที่ดินบางแปลงติดปัญหาเรื่องข้อกฎหมาย ซึ่งในการดําเนินการจัดหาที่ดิน กรมชลประทานใช้วิธีเจรจาซื้อขายที่ดินจากราษฎรที่ถูกกําหนดเป็นเขตชลประทานควบคู่กับการใช้พระราชกฤษฎีกาเวนคืนที่ดินตามพระราชบัญญัติว่าด้วยการเวนคืนอสังหาริมทรัพย์ พ.ศ. 2530 ประกอบกับกรมชลประทานได้มีการแก้ไขแบบก่อสร้างเพื่อลดผลกระทบที่เกิดขึ้นกับราษฎรและเพื่อให้สอดคล้องกับสภาพภูมิประเทศ รวมทั้งการใช้ประโยชน์ในพื้นที่ทําให้กรมชลประทานต้องปรับแผนการดําเนินโครงการให้สอดคล้องกับข้อเท็จจริงที่เกิดขึ้น ส่งผลให้การก่อสร้างล่าช้ากว่าแผนงานที่กําหนดไว้เดิมจึงมีความจําเป็นต้องขยายระยะเวลาโครงการฯ ออกไป โดยคาดว่าจะสามารถดําเนินการให้แล้วเสร็จได้ทั้งหมดในปีงบประมาณ พ.ศ. 2566
3. แผนปฏิบัติการ
3.1 งานที่ต้องดําเนินการในช่วงระยะเวลา 3 เดือน (จะดําเนินการตั้งแต่ได้รับงบประมาณประจําปีงบประมาณ พ.ศ.2563)
1) ก่อสร้างคลองส่งน้ําและคลองระบายน้ําพร้อมอาคารประกอบฝั่งขวาและก่อสร้างคลองส่งน้ําและคลองระบายน้ําพร้อมอาคารประกอบฝั่งซ้ายให้เป็นไปตามแผนงานที่วางไว้ รวมทั้งเตรียมความพร้อมงานก่อสร้างคลองส่งน้ําพร้อมอาคารประกอบฝั่งซ้าย สัญญาที่ 2 (ตามข้อ 1.2) ให้สามารถเริ่มก่อสร้างได้ในปีงบประมาณ พ.ศ. 2563
2) จัดหาที่ดินงานคลองส่งน้ําและคลองระบายน้ําให้สอดคล้องกับแผนงานก่อสร้าง
3) กษ. (กรมชลประทาน) และหน่วยงานที่เกี่ยวข้องดําเนินการตามแผนปฏิบัติการป้องกันแก้ไขและลดผลกระทบสิ่งแวดล้อม รวมถึงติดตามตรวจสอบผลกระทบสิ่งแวดล้อม
3.2 งานที่ต้องดําเนินการในช่วงระยะเวลา 6 เดือน ถึง 1 ปี กษ. (กรมชลประทาน) จะดําเนินการก่อสร้างและเตรียมความพร้อมงานคลองส่งน้ําและคลองระบายน้ํา งานการจัดหาที่ดิน และแผนปฏิบัติการป้องกันแก้ไขและลดผลกระทบสิ่งแวดล้อม ต่อเนื่องจากแผนปฏิบัติการในช่วงระยะเวลา 3 เดือนแรก ให้เป็นไปตามแผนงานที่กําหนดไว้ รวมทั้งติดตามเร่งรัด การเบิกจ่ายงบประมาณของงานในปีงบประมาณ พ.ศ. 2563 ให้เป็นไปตามเป้าหมายที่รัฐบาลกําหนดไว้
11. เรื่อง ขอความเห็นชอบขยายกรอบระยะเวลาการดําเนินโครงการ 1 อําเภอ 1 ทุน รุ่นที่ 4
คณะรัฐมนตรีพิจารณา เรื่อง ขอความเห็นชอบขยายกรอบระยะเวลาการดําเนินโครงการ 1 อําเภอ 1 ทุ่น รุ่นที่ 4 ตามที่กระทรวงศึกษาธิการ (ศธ.) เสนอ แล้วมีมติดังนี้
1. เห็นชอบขยายกรอบระยะเวลาในการดําเนินโครงการ 1 อําเภอ 1 ทุน (โครงการฯ) รุ่นที่ 4 ออกไปอีก 2 ปี จาก ปีงบประมาณ พ.ศ. 2556 – 2563 [คณะรัฐมนตรีมีมติเห็นชอบกรอบระยะเวลาในการดําเนินโครงการฯ แล้ว (มติคณะรัฐมนตรี 21 มกราคม 2556)] เป็น ปีงบประมาณ พ.ศ. 2564 – 2565 และขอผูกพันงบประมาณสําหรับการดําเนินโครงการฯ จํานวนทั้งสิ้น 81.85 ล้านบาท [งบประมาณดังกล่าวอยู่ภายใต้กรอบวงเงินเดิมที่คณะรัฐมนตรีได้มีมติให้ความเห็นชอบไว้แล้ว (มติคณะรัฐมนตรี 21 มกราคม 2556)] โดยสํานักงานปลัดกระทรวงศึกษาธิการ (สป.ศธ.) จะเป็นผู้ขอตั้งงบประมาณเพื่อดําเนินโครงการฯ ในภาพรวมเป็นรายปีต่อไป
สําหรับงบประมาณในการดําเนินโครงการ 1 อําเภอ 1 ทุน รุ่นที่ 4 ให้กระทรวงศึกษาธิการดําเนินการตามความเห็นของสํานักงบประมาณ ทั้งนี้ ให้กระทรวงศึกษาธิการรับความเห็นของกระทรวงการคลัง สํานักงบประมาณ และสํานักงาน ก.พ. ไปพิจารณาดําเนินการต่อไปด้วย
2. ในกรณีที่กระทรวงศึกษาธิการมีความประสงค์ที่จะดําเนินโครงการฯ รุ่นต่อ ๆ ไปในอนาคต ให้กระทรวงศึกษาธิการจัดทําข้อมูลต่าง ๆ ที่เกี่ยวข้อง เช่น (1) ผลการดําเนินงาน ปัญหา อุปสรรคที่ผ่านมา และแนวทางการแก้ไขปัญหาดังกล่าวที่เป็นรูปธรรม (2) เหตุผลความจําเป็น ในการดําเนินโครงการฯ รุ่นต่อไป และความเป็นไปได้ที่จะมีจํานวนนักเรียนทุนได้ตรงตามเป้าหมายที่กําหนดไว้ (3) การวางแผนและเตรียมกําลังคนให้พร้อมในสาขาวิชาต่าง ๆ ทั้งสาขาวิชาที่ขาดแคลนและสาขาวิชาที่สอดรับกับสภาวการณ์ของประเทศไทย เพื่อให้ตรงตามความต้องการของตลาดแรงงานในอนาคต อาทิ นักการตลาดออนไลน์ระหว่างประเทศ นักวิเคราะห์ข้อมูลขนาดใหญ่ (Big Data) และนําเสนอคณะรัฐมนตรีรับทราบก่อนเสนอคณะรัฐมนตรีพิจารณาอนุมัติโครงการฯ ตามขั้นตอนต่อไป
3. ให้สํานักงาน ก.พ. เร่งรัดการดําเนินการตามนัยมติคณะรัฐมนตรี เมื่อวันที่ 3 กรกฎาคม 2561 (เรื่อง การจัดสรรทุนรัฐบาลให้แก่หน่วยงานของรัฐ) ด้วย
สาระสําคัญของเรื่อง
เรื่องนี้เดิมคณะรัฐมนตรีมีมติ (21 มกราคม 2556) เห็นชอบการดําเนินโครงการ 1 อําเภอ 1 ทุน (โครงการฯ) รุ่นที่ 4 ซึ่งมีรายละเอียดโดยสรุป ดังนี้
หัวข้อ
รายละเอียด
วัตถุประสงค์
เพื่อให้นักเรียนที่เรียนดี มีความประพฤติดี ได้มีโอกาสรับทุนการศึกษาต่อระดับปริญญาตรีหรือปริญญาใบแรกทั้งในประเทศและต่างประเทศตามสาขาวิชาที่สอดคล้องกับความต้องการของผู้รับทุนและยุทธศาสตร์การพัฒนาประเทศไทย
ระยะเวลาดําเนินโครงการฯ
ปีงบประมาณ พ.ศ. 2556 - 2563
กรอบวงเงินงบประมาณ
14,493 ล้านบาท
ผลการดําเนินโครงการฯ
หัวข้อ
รายละเอียด
จํานวนนักเรียนทุนที่รับทุน
568 คน
จํานวนนักเรียนทุนที่ลาออก/พ้นสภาพ/สละสิทธิ์
7 คน
จํานวนนักเรียนทุนที่สําเร็จการศึกษาจากโครงการฯ
105 คน
สําเร็จการศึกษาในประเทศไทย 28 คน
สําเร็จการศึกษาจากต่างประเทศ 77 คน
จํานวนนักเรียนทุนฯ ที่ยังศึกษาอยู่ในโครงการฯ
456 คน
ศึกษาในประเทศไทย 311 คน
ศึกษาต่างประเทศ 145 คน
รวมทั้งสิ้น
561 คน
เงื่อนไขภายหลัง
จากจบโครงการฯ
นักเรียนผู้รับทุนที่สําเร็จการศึกษาจากโครงการฯ แล้ว จะต้องทํางานในประเทศไทยซึ่งสามารถเลือกทํางานได้ทั้งหน่วยงานภาครัฐและเอกชน
โดยในครั้งนี้ กระทรวงศึกษาธิการเสนอคณะรัฐมนตรีพิจารณาให้ความเห็นชอบขยายกรอบระยะเวลาในการดําเนินโครงการฯ รุ่นที่ 4 ออกไปอีก 2 ปี จากปีงบประมาณ พ.ศ. 2556 – 2563 เป็นปีงบประมาณ พ.ศ. 2564 -2565 และขอผูกพันงบประมาณสําหรับการดําเนินโครงการฯ จํานวนทั้งสิ้น 81.85 ล้านบาท (งบประมาณดังกล่าวอยู่ภายใต้กรอบวงเงินเดิมที่คณะรัฐมนตรีได้มีมติให้ความเห็นชอบไว้แล้ว) โดยสํานักงานปลัดกระทรวงศึกษาธิการจะเป็นผู้ขอตั้งงบประมาณเพื่อดําเนินโครงการฯ ในภาพรวมเป็นรายปีต่อไป เนื่องจากในช่วงดําเนินการเปิดรับสมัครนักเรียนทุนเพื่อเข้าร่วมโครงการฯ รุ่นที่ 4 มีการเปิดรับสมัครถึง 3 ครั้ง เพราะจํานวนนักเรียนทุนไม่เป็นไปตามเป้าหมายของโครงการฯ ส่งผลให้นักเรียนทุนที่สมัครในครั้งที่ 2 และครั้งที่ 3 ไม่สามารถสําเร็จการศึกษาได้ทันตามกรอบระยะเวลาการดําเนินโครงการฯ ที่คณะรัฐมนตรีได้เคยอนุมัติไว้ (จะจบการศึกษาในปีงบประมาณ พ.ศ. 2564 จํานวน 113 คน และจะจบการศึกษาในปีงบประมาณ พ.ศ. 2565 จํานวน 4 คน) ประกอบกับนักเรียนทุนบางรายได้ขอพักการศึกษาจากปัญหาสุขภาพ และบางรายมีการขอปรับเปลี่ยนมาศึกษาในประเทศ
12. เรื่อง การขับเคลื่อนโครงการบริหารจัดการพลังงานไฟฟ้าแบบครบวงจรในพื้นที่จังหวัดชายแดนภาคใต้เพื่อความมั่นคง มั่งคั่ง ยั่งยืน
คณะรัฐมนตรีพิจารณา เรื่อง การขับเคลื่อนโครงการบริหารจัดการพลังงานไฟฟ้าแบบครบวงจรในพื้นที่จังหวัดชายแดนภาคใต้เพื่อความมั่นคง มั่งคั่ง ยั่งยืน ตามที่ศูนย์อํานวยการบริหารจังหวัดชายแดนภาคใต้ (ศอ.บต) เสนอแล้วมีมติดังนี้
1. เห็นชอบในหลักการตามกรอบแนวทางการดําเนินโครงการบริหารจัดการพลังงานไฟฟ้าแบบครบวงจรในพื้นที่จังหวัดชายแดนภาคใต้เพื่อความมั่นคง มั่งคั่ง ยั่งยืน โดยให้ ศอ.บต. รับความเห็นของหน่วยงานที่เกี่ยวข้องไปพิจารณาดําเนินการแล้วนําเสนอคณะกรรมการนโยบายพลังงานแห่งชาติและคณะกรรมการยุทธศาสตร์ด้านการพัฒนาจังหวัดชายแดนภาคใต้พิจารณาก่อนดําเนินตามขั้นตอนต่อไป ทั้งนี้ ให้ ศอ.บต. และหน่วยงานที่เกี่ยวข้องดําเนินการให้เป็นไปตามกฎหมาย ระเบียบ ข้อบังคับ หลักเกณฑ์ และมติคณะรัฐมนตรีที่เกี่ยวข้องด้วย
2. รับทราบการจัดตั้งคณะกรรมการอํานวยการบริหารโครงการพลังงานไฟฟ้าแบบครบวงจรในพื้นที่จังหวัดชายแดนภาคใต้ เพื่อความมั่นคง มั่งคั่ง ยั่งยืน โดยให้มีศูนย์ประสานและบริการเบ็ดเสร็จด้านพลังงานเป็นส่วนงานภายใน ศอ.บต. และให้ ศอ.บต. หารือร่วมกับกระทรวงพลังงาน สํานักงานสภาพัฒนาการเศรษฐกิจและสังคมแห่งชาติ ฝ่ายเลขานุการคณะกรรมการนโยบายพลังงานแห่งชาติและหน่วยงานที่เกี่ยวข้องเพื่อพิจารณาการกําหนดกลไกการดําเนินโครงการนี้ให้มีลักษณะเดียวกับโครงการโรงไฟฟ้าชุมชนเพื่อเศรษฐกิจฐานราก เช่น การพิจารณาให้ความเห็นชอบโครงการของชุมชน การกําหนดหลักเกณฑ์หรือแนวทางการรับซื้อไฟฟ้า เป็นต้น เพื่อให้การดําเนินโครงการดังกล่าวสอดคล้องกับแผนพัฒนาพลังงานทดแทน และพลังงานทางเลือก (AEDP) ของกระทรวงพลังงานและแผนพัฒนากําลังผลิตไฟฟ้าของประเทศไทย พ.ศ. 2561 – 2580 (PDP2018) ทั้งนี้ ให้พิจารณาประเด็นความซ้ําซ้อนของอํานาจหน้าที่ของคณะกรรมการดังกล่าวกับคณะกรรมการตามกฎหมายที่มีอยู่ในปัจจุบันด้วย
3. มอบหมายให้ ศอ.บต. เป็นหน่วยจัดทํารายงานความก้าวหน้าปัญหาและอุปสรรคของโครงการฯ เพื่อเสนอต่อคณะกรรมการนโยบายพลังงานแห่งชาติให้เร่งรัดแก้ไขปัญหาและอุปสรรคโดยเร็ว รวมทั้งประสานและอํานวยการทํางานร่วมกับทุกภาคส่วนเพื่อกําหนดแนวทางการทํางานร่วมกันให้เป็นไปอย่างต่อเนื่องบรรลุเป้าหมายตามที่กําหนด พร้อมทั้งร่วมมือกับทุกภาคส่วนประชาสัมพันธ์ผลกระทบเชิงบวกต่อสาธารณชนให้ทราบและเห็นความก้าวหน้าของโครงการฯ และการแก้ไขปัญหาจังหวัดชายแดนภาคใต้อย่างเป็นรูปธรรม
4. ให้ ศอ.บต และหน่วยงานที่เกี่ยวข้องจัดทํามาตรการเพื่อรองรับความเสี่ยงที่อาจจะเกิดขึ้นจากการดําเนินโครงการฯ ที่ไม่เป็นไปตามวัตถุประสงค์ที่กําหนดไว้ รวมถึงแนวทางการแก้ไขปัญหากรณีที่มีจํานวนประชาชน/กลุ่มอาชีพ/วิสาหกิจชุมชน/สหกรณ์ของประชาชนให้ความสนใจในการเข้าร่วมการดําเนินโครงการฯ ไม่เป็นไปตามเป้าหมายที่ตั้งไว้
สาระสําคัญของเรื่อง
ศูนย์อํานวยการบริหารจังหวัดชายแดนภาคใต้ (ศอ.บต.) เสนอคณะรัฐมนตรีพิจารณาเห็นชอบกรอบแนวทางการดําเนินโครงการบริหารจัดการพลังงานไฟฟ้าแบบครบวงจรในพื้นที่จังหวัดชายแดนภาคใต้เพื่อความมั่นคง มั่งคั่ง ยั่งยืน โดยมีวัตถุประสงค์เพื่อเพิ่มประสิทธิภาพการบริหารจัดการกิจการพลังงานในพื้นที่จังหวัดชายแดนภาคใต้โดยใช้แนวทางประชารัฐด้วยการมีส่วนร่วมของทุกภาคส่วน สร้างความมั่นคงทางพลังงาน รวมทั้งช่วยพัฒนาชุมชนให้สามารถพึ่งพาตนเองได้อย่างยั่งยืน ทั้งนี้ แนวทางการดําเนินโครงการฯ กําหนดให้มีคณะกรรมการอํานวยการบริหารโครงการพลังงานไฟฟ้าแบบครบวงจรในพื้นที่จังหวัดชายแดนภาคใต้ เพื่อความมั่นคง มั่งคั่ง ยั่งยืน ซึ่งเป็นกลไกการบริหารจัดการพลังงานไฟฟ้าภาคใต้อย่างเบ็ดเสร็จ โดยมีอํานาจหน้าที่ครอบคลุมเกี่ยวกับกําหนดประเภทเชื้อเพลิง สถานที่ตั้ง คัดเลือกโครงการ กําหนดวันจ่ายไฟฟ้า การจัดตั้งคณะอนุกรรมการขับเคลื่อนโครงการฯ เป็นต้น รวมทั้งกําหนดให้มีศูนย์ประสานและบริการเบ็ดเสร็จด้านพลังงานเป็นส่วนงานภายใน ศอ.บต. เพื่อเป็นสํานักงานดําเนินโครงการ ทั้งนี้ แนวทางการดําเนินโครงการฯ ประกอบด้วย 3 กระบวนการ สรุปได้ ดังนี้
1. กระบวนการต้นทาง
× การจัดสรรปัจจัยการผลิตที่จําเป็นให้กับประชาชนในพื้นที่ เช่น กล้าพันธุ์ ปุ๋ยธรรมชาติ ที่ดินทํากิน
× ส่งเสริมให้จัดตั้งศูนย์เพาะเลี้ยง/เพาะพันธุ์กล้าไม้พืชพลังงานในระดับหมู่บ้านและชุมชน โดยประชาชน/ชุมชนเป็นผู้ดําเนินการ
× ยกระดับการเรียนการสอนในสถาบันการศึกษาในพื้นที่ที่มีสาขาวิชาและการเรียนการสอนด้านการเกษตรให้มีความเชี่ยวชาญและสร้างบุคลากรเฉพาะด้านพืชพลังงาน
× ให้มีศูนย์ประสานฯ โดยเป็นส่วนงานภายใน ศอ.บต
2. กระบวนการกลางทาง
× จัดตั้งศูนย์รวบรวมวัสดุเหลือใช้จากภาคการเกษตรเพื่อให้เกิดการพึ่งพาตนเองอย่างยั่งยืน
× ส่งเสริมให้สถาบันวิชาการและหน่วยงานของรัฐที่เกี่ยวข้องถ่ายทอดเทคโนโลยีและองค์ความรู้ด้านการแปรรูปสินค้า ผลิตภัณฑ์และการบริการที่มีมาตรฐานเพื่อให้มีสินค้าและบริการจากหมู่บ้านและชุมชนในพื้นที่ไปสู่ตลาดสินค้าทั้งในประเทศและต่างประเทศ รวมทั้งจัดตั้งกลุ่มอาชีพวิสาหกิจและสหกรณ์ของประชาชน
3. กระบวนการปลายทาง
× จัดทําข้อเสนอการบริหารกิจการพลังงานในพื้นที่จังหวัดชายแดนภาคใต้
โดยจะขอรับจัดสรรอัตราการผลิตพลังงานไฟฟ้าเฉพาะในพื้นที่จังหวัดชายแดนภาคใต้
× การกําหนดสัดส่วนการลงทุน โดยมีผู้ถือหุ้นร่วมกัน 3 ภาคส่วน ได้แก่ 1) ประชาชน/กลุ่มอาชีพ/วิสาหกิจชุมชน/สหกรณ์ของประชาชน ถือหุ้นอัตราไม่เกินร้อยละ 40 (ให้กองทุนเพื่อส่งเสริมการอนุรักษ์พลังงานเป็นผู้ถือหุ้นแทนประชาชนไปก่อนจนกว่าประชาชนจะมีความเข้มแข็ง) 2) ภาคเอกชนในพื้นที่ที่มีศักยภาพและทํางานร่วมกับประชาชนในพื้นที่ถือหุ้นในอัตราไม่เกินร้อยละ 30 และ 3) กฟผ./กฟภ./บริษัทเอกชนนอกพื้นที่เป็นผู้ถือหุ้นในอัตราไม่เกินร้อยละ 30
× ให้มีคณะกรรมการอํานวยการบริหารโครงการพลังงานไฟฟ้าแบบครบวงจรในพื้นที่จังหวัดชายแดนภาคใต้ เพื่อความมั่นคง มั่งคั่ง ยั่งยืน
× ให้จัดตั้ง “กองทุนพลังงานไฟฟ้าเพื่อประชาชนจังหวัดชายแดนภาคใต้” โดยนํารายได้จากผลกําไรสุทธิไม่เกินร้อยละ 10 ของโรงไฟฟ้า มาเพื่อสนับสนุนทุนการศึกษา ทุนสร้างอาชีพให้กับประชาชน เป็นต้น
ระยะเวลาดําเนินการ : 5 ปี (ภายหลังจากที่คณะรัฐมนตรีมีมติให้ดําเนินการ)
ค่าใช้จ่ายที่จะเกิดขึ้น : จํานวน 19,764 ล้านบาท/5 ปี (3,952.80 ล้านบาท/ปี)
ทั้งนี้ ที่ประชุมที่เกี่ยวข้องได้พิจารณาให้ความเห็นชอบให้มีการจัดทําแนวทางการบริหารโครงการฯ และนําเสนอรองนายกรัฐมนตรี (พลเอก ประวิตร วงษ์สุวรรณ) ประธานกรรมการขับเคลื่อนการแก้ไขปัญหาจังหวัดชายแดนภาคใต้ (ในขณะนั้น) พิจารณาแล้วเห็นชอบให้ ศอ.บต. นําเสนอคณะรัฐมนตรีพิจารณาโครงการดังกล่าวตามขั้นตอน
ต่างประเทศ
13. เรื่อง ขอความเห็นชอบร่างปฏิญญาแสดงเจตจํานงระหว่างรัฐมนตรีว่าการกระทรวงคมนาคมแห่งราชอาณาจักรไทยและรัฐมนตรีว่าการกระทรวงนิเวศวิทยาและการเปลี่ยนผ่านที่ครอบคลุมแห่งสาธารณรัฐฝรั่งเศสว่าด้วยความร่วมมือในสาขาคมนาคมขนส่ง
คณะรัฐมนตรีมีมติเห็นชอบร่างปฏิญญาแสดงเจตจํานงระหว่างรัฐมนตรีว่าการกระทรวงคมนาคมแห่งราชอาณาจักรไทยและรัฐมนตรีว่าการกระทรวงนิเวศวิทยาและการเปลี่ยนผ่านที่ครอบคลุมแห่งสาธารณรัฐฝรั่งเศสว่าด้วยความร่วมมือในสาขาคมนาคมขนส่ง (ร่างปฏิญญาแสดงเจตจํานงฯ) รวมทั้งอนุมัติให้รัฐมนตรีว่าการกระทรวงคมนาคมหรือผู้ที่ได้รับมอบหมายเป็นผู้ลงนามฝ่ายไทยสําหรับการลงนามดังกล่าว และให้กระทรวงการต่างประเทศ (กต.) ออกหนังสือมอบอํานาจเต็ม (Full Powers) ให้แก่รัฐมนตรีว่าการะทรวงคมนาคมหรือผู้ที่ได้รับมอบหมายสําหรับการลงนามดังกล่าว ตามที่กระทรวงคมนาคมเสนอ
อย่างไรก็ตาม ในกรณีที่มีความจําเป็นต้องแก้ไขเพิ่มเติมร่างปฏิญญาแสดงเจตจํานงจากที่คณะรัฐมนตรีเคยมีมติอนุมัติหรือให้ความเห็นชอบไปแล้ว หากการปรับเปลี่ยนไม่ขัดกับหลักการที่คณะรัฐมนตรีได้อนุมัติหรือให้ความเห็นชอบไว้ ให้สามารถดําเนินการได้ โดยให้นําเสนอคณะรัฐมนตรีทราบภายหลัง พร้อมทั้งชี้แจงเหตุผลและประโยชน์ที่ไทยได้รับจากการปรับเปลี่ยนดังกล่าว ตามหลักเกณฑ์ของมติคณะรัฐมนตรีเมื่อวันที่ 30 มิถุนายน 2558 ด้วย
สาระสําคัญของร่างปฏิญญาแสดงเจตจํานงฯ มีวัตถุประสงค์เพื่อใช้เป็นกรอบในการพัฒนาและแลกเปลี่ยนความรู้และความร่วมมือด้านการขนส่งบูรณาการการพัฒนาระบบขนส่งและโครงสร้างพื้นฐาน การรักษาสิ่งแวดล้อม การรับมือกับผลกระทบจากการขนส่งหลายรูปแบบต่อมลภาวะทางอากาศ ซึ่ง คค. สามารถปฏิบัติได้ตามกฎหมายและระเบียบข้อบังคับที่มีอยู่ในปัจจุบัน โดยทั้งสองประเทศจะได้แลกเปลี่ยนความรู้และประสบการณ์ที่เป็นประโยชน์ในการพัฒนาองค์ความรู้และบุคลากร รวมถึงจะช่วยเพิ่มศักยภาพในการพัฒนาระบบขนส่งอย่างยั่งยืนของประเทศไทยต่อไป
โดยขอบเขตความร่วมมือ ประเทศผู้ลงนามจะเสริมสร้างการแลกเปลี่ยนประสบการณ์และข้อมูลในสาขาการขนส่งอย่างยั่งยืน ดังนี้ (1) การขนส่งทางราง (ทั้งการขนส่งผู้โดยสารและสินค้า) (2) การขนส่งมวลชนในเมือง (รวมถึงรถไฟฟ้าใต้ดิน รถไฟฟ้ารางเบา รถประจําทางในเมือง รถกระเช้า) (3) การขนส่งด้วยเทคโนโลยีสะอาดและมาตรการส่งเสริมการดําเนินการดังกล่าว (4) การขนส่งหลายรูปแบบและโลจิสติกส์ (โดยเฉพาะอย่างยิ่ง การขนส่งสินค้าทางน้ํา) (5) การขนส่งทางทะเล (6) ทางหลวงและความปลอดภัยทางถนน (7) การขนส่งรูปแบบอื่น ๆ ซึ่งประเทศผู้ลงนามทั้งสองฝ่ายยอมรับร่วมกันและ (8) การใช้สัญญาความเป็นหุ้นส่วนระหว่างภาครัฐและภาคเอกชน
14. เรื่อง ท่าทีไทยสําหรับการประชุมคณะกรรมการร่วมทางการค้า (JTC) ไทย – บังกลาเทศ ครั้งที่ 5
คณะรัฐมนตรีมีมติเห็นชอบท่าทีไทยสําหรับการประชุมคณะกรรมการร่วมทางการค้า (JTC) ไทย – บังกลาเทศ ครั้งที่ 5 ตามข้อ 2 เพื่อให้คณะผู้แทนไทย ซึ่งมีรัฐมนตรีว่าการกระทรวงพาณิชย์หรือผู้แทนเป็นประธานฝ่ายไทย ใช้หารือกับฝ่ายบังกลาเทศ ทั้งนี้หากในการประชุมดังกล่าว มีผลให้มีการตกลงเรื่องความร่วมมือด้านเศรษฐกิจการค้าในประเด็นอื่น ๆ นอกเหนือจากข้อ 2 อันจะเป็นประโยชน์ต่อการส่งเสริมความสัมพันธ์ทางเศรษฐกิจการค้าระหว่างไทยกับบังกลาเทศ ให้คณะผู้แทนไทยสามารถดําเนินการได้โดยไม่ต้องนําเสนอคณะรัฐมนตรีพิจารณาอีกครั้ง ตามที่กระทรวงพาณิชย์เสนอ
สาระสําคัญของเรื่อง
1. การประชุมคณะกรรมการร่วมทางการค้า (Joint Trade Committee : JTC) ไทย – บังกลาเทศ ครั้งที่ 5 เป็นเวทีการประชุมหารือระดับรัฐมนตรีการค้าเกี่ยวข้องกับการกําหนดทิศทางความสัมพันธ์ทางการค้าและการลงทุนระหว่างไทยกับบังกลาเทศ และแนวทางจัดทําความร่วมมือทางเศรษฐกิจที่ทั้งสองฝ่ายมีศักยภาพร่วมกันหรือเอื้อประโยชน์ต่อกัน ได้แก่ การอํานวยความสะดวกทางการค้า การลงทุน และความร่วมมือทางเศรษฐกิจด้าน
ต่าง ๆ อาทิ อุตสาหกรรม เกษตร ประมง บริการสุขภาพและสาธารณสุข และความเชื่อมโยงทางคมนาคม
2. กระทรวงพาณิชย์ได้จัดประชุมเตรียมการฝ่ายไทยร่วมกับหน่วยงานที่เกี่ยวข้อง เมื่อวันที่ 24 ตุลาคม 2562 เพื่อพิจารณาประเด็นที่ฝ่ายไทยประสงค์จะผลักดันในการประชุม JTC ไทย – บังกลาเทศ ครั้งที่ 5 ที่ไทยจะเป็นเจ้าภาพจัดการประชุมระหว่างวันที่ 8 – 9 มกราคม 2563 ณ กรุงเทพ โดยเห็นควรเสนอท่าทีไทย ดังนี้
2.1 การค้าและการลงทุน หารือแนวทางการส่งเสริมการค้าและการลงทุน รวมถึงการขจัดอุปสรรคทางการค้าสองฝ่าย เพื่อเพิ่มมูลค่าการค้าระหว่างกันเป็น 2,000 ล้านเหรียญสหรัฐ ภายในปี 2564
2.2 ความเป็นไปได้ในการจัดทําความตกลงการค้าเสรี (FTA) ไทย – บังกลาเทศ หารือเกี่ยวกับการจัดทําความตกลงการค้าเสรี (FTA) ไทย – บังกลาเทศ โดยให้สองฝ่ายแลกเปลี่ยนผลการศึกษาการจัดทํา FTA ระหว่างกัน
2.3 การให้สิทธิพิเศษในการยกเลิกภาษีนําเข้าและโควตา (DFOF) ไทยอยู่ระหว่างดําเนินการเพื่อต่ออายุโครงการ DFOF ที่จะหมดอายุลงในวันที่ 31 ธันวาคม 2563 โดยจะมีการพิจารณาทบทวนรายการสินค้าและกฎหมายถิ่นกําเนิดสินค้าภายใต้โครงการดังกล่าว ซึ่งไทยจะนําสินค้าที่บังกลาเทศร้องขอเพิ่มเติมมาพิจารณาด้วย
2.4 ความร่วมมือทางเศรษฐกิจ ไทยยินดีให้ความร่วมมือกับบังกลาเทศในด้านต่าง ๆ ได้แก่ ด้านอุตสาหกรรม ด้านเกษตร ด้านการประมงและปศุสัตว์ ด้านบริการสุขภาพและสาธารณสุข การเชื่อมโยงทางคมนาคม
2.5 ในโอกาสเดียวกัน กระทรวงพาณิชย์จะจัดกิจกรรมอื่น ที่เกี่ยวข้อง เพื่อส่งเสริมการค้าและการลงทุนระหว่างไทยและบังกลาเทศ อาทิ การสัมมนาโอกาสทางการค้าและการลงทุนระหว่างไทยกับบังกลาเทศ
แต่งตั้ง
15. เรื่อง การแต่งตั้งกรรมการในคณะกรรมการนโยบายรัฐวิสาหกิจตามพระราชบัญญัติการพัฒนาการกํากับดูแลและบริหารรัฐวิสาหกิจ พ.ศ. 2562 และการกําหนดค่าตอบแทนของกรรมการในคณะกรรมการนโยบายรัฐวิสาหกิจและคณะอนุกรรมการที่คณะกรรมการนโยบายรัฐวิสาหกิจแต่งตั้ง
คณะรัฐมนตรีมีมติเห็นชอบตามที่กระทรวงคมนาคมเสนอ ดังนี้
1. แต่งตั้งรัฐมนตรีว่าการกระทรวงคมนาคมและรัฐมนตรีว่าการกระทรวงดิจิทัลเพื่อเศรษฐกิจและสังคม เป็นกรรมการโดยตําแหน่งในคณะกรรมการนโยบายรัฐวิสาหกิจ (คนร.) ตามมาตรา 6 วรรคหนึ่ง (3) แห่งพระราชบัญญัติการพัฒนาการกํากับดูแลและบริหารรัฐวิสาหกิจ พ.ศ. 2562
2. แต่งตั้งกรรมการผู้ทรงคุณวุฒิใน คนร. จํานวน 5 คน ตามมาตรา 6 วรรคหนึ่ง (4) ประกอบมาตรา 16 แห่งพระราชบัญญัติการพัฒนาการกํากับดูแลและบริหารรัฐวิสาหกิจ พ.ศ. 2562 ดังนี้
2.1 นายกานต์ ตระกูลฮุน
2.2 นางศุภจี สุธรรมพันธุ์
2.3 นายปรีดี ดาวฉาย
2.4 นายประสัณห์ เชื้อพานิช
2.5 นายเทวินทร์ วงศ์วานิช
สําหรับการกําหนดค่าตอบแทนกรรมการในคณะกรรมการนโยบายรัฐวิสาหกิจและคณะอนุกรรมการที่คณะกรรมการนโยบายรัฐวิสาหกิจแต่งตั้ง ให้กระทรวงการคลัง (สํานักงานคณะกรรมการนโยบายรัฐวิสาหกิจและกรมบัญชีกลาง) รับเรื่องนี้ไปพิจารณาร่วมกับหน่วยงานที่เกี่ยวข้อง เช่น สํานักงบประมาณ สํานักงาน ก.พ. ให้ได้ข้อยุติ แล้วนําเสนอคณะรัฐมนตรีอีกครั้งหนึ่งต่อไป
16. เรื่อง แก้ไขเพิ่มเติมคําสั่งมอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
คณะรัฐมนตรีมีมติรับทราบคําสั่งสํานักนายกรัฐมนตรี ที่ 1/2563 เรื่อง แก้ไขเพิ่มเติมคําสั่งมอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี
ตามที่ได้มีคําสั่งสํานักนายกรัฐมนตรี ที่ 166/2562 เรื่อง มอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ลงวันที่ 30 กรกฎาคม 2562 นั้น
เพื่อให้การบริหารราชการแผ่นดินดําเนินไปด้วยความเรียบร้อย เหมาะสม อาศัยอํานาจตามความในมาตรา 10 และมาตรา 15 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 11 และมาตรา 12 แห่งพระราชบัญญัติระเบียบบริหารราชการแผ่นดิน พ.ศ. 2534 และมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอํานาจ พ.ศ. 2550 จึงให้แก้ไขเพิ่มเติม คําสั่งมอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ดังนี้
1. ยกเลิกข้อ 4.1.5 แห่งคําสั่งสํานักนายกรัฐมนตรี ที่ 166/2562 เรื่อง มอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ลงวันที่ 30 กรกฎาคม 2562
2. เพิ่มความต่อไปนี้เป็น ข้อ 1.1.7 แห่งคําสั่งสํานักนายกรัฐมนตรี ที่ 166/2562 เรื่อง มอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติหน้าที่ประธานกรรมการในคณะกรรมการต่าง ๆ ตามกฎหมาย และระเบียบสํานักนายกรัฐมนตรี ลงวันที่ 30 กรกฎาคม 2562
“1.1.7 คณะกรรมการนโยบายการประมงแห่งชาติ”
ทั้งนี้ ตั้งแต่วันที่ 2 มกราคม พ.ศ. 2563 เป็นต้นไป
17. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักงาน ป.ป.ท.)
คณะรัฐมนตรีมีมติอนุมัติตามที่สํานักงาน ป.ป.ท. เสนอแต่งตั้ง นายพุฒิพงษ์ เลิศสถิตย์ ผู้ช่วยเลขาธิการ ป.ป.ท. ให้ดํารงตําแหน่ง รองเลขาธิการ ป.ป.ท. สํานักงาน ป.ป.ท. ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
18. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (ศูนย์อํานวยการบริหารจังหวัดชายแดนภาคใต้)
คณะรัฐมนตรีมีมติอนุมัติตามที่ศูนย์อํานวยการบริหารจังหวัดชายแดนภาคใต้ (ศอ.บต.) เสนอแต่งตั้งข้าราชการพลเรือนสามัญ ให้ดํารงตําแหน่งประเภทบริหารระดับสูง สังกัด ศอ.บต. จํานวน 2 ราย ดังนี้
1. รับโอน นายธรรมรงค์ คงวัดใหม่ รองผู้ว่าราชการจังหวัดนราธิวาส สํานักงานปลัดกระทรวง กระทรวงมหาดไทย และแต่งตั้งให้ดํารงตําแหน่ง รองเลขาธิการ ศอ.บต.
2. แต่งตั้ง นายชนธัญ แสงพุ่ม ผู้ช่วยเลขาธิการ ศอ.บต. ดํารงตําแหน่ง รองเลขาธิการ ศอ.บต.
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง ซึ่งการแต่งตั้งข้าราชการตามข้อ 1. ผู้มีอํานาจสั่งบรรจุทั้งสองฝ่ายได้ตกลงยินยอมการโอนด้วยแล้ว
19. เรื่อง การแต่งตั้งกรรมการผู้ทรงคุณวุฒิในคณะกรรมการสํานักงานพัฒนาเทคโนโลยีอวกาศและภูมิสารสนเทศ แทนตําแหน่งที่ว่าง
คณะรัฐมนตรีมีมติเห็นชอบตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอแต่งตั้ง นายภาณุ จันทร์เจี้ยวใช้ เป็นกรรมการผู้ทรงคุณวุฒิในคณะกรรมการสํานักงานพัฒนาเทคโนโลยีอวกาศและภูมิสารสนเทศ แทนตําแหน่งที่ว่าง ทั้งนี้ ตั้งแต่วันที่ 2 มกราคม 2563 เป็นต้นไป
20. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงยุติธรรม)
คณะรัฐมนตรีมีมติอนุมัติตามที่รัฐมนตรีว่าการกระทรวงยุติธรรมเสนอให้กระทรวงยุติธรรมรับโอน นายชาญเชาวน์ ไชยานุกิจ ผู้ตรวจราชการพิเศษประจําสํานักนายกรัฐมนตรี (นักบริหารระดับสูง) สํานักงานปลัดสํานักนายกรัฐมนตรี สํานักนายกรัฐมนตรี และแต่งตั้งให้ดํารงตําแหน่ง ที่ปรึกษาพิเศษ (นักวิเคราะห์นโยบายและ แผนทรงคุณวุฒิ) สํานักงานปลัดกระทรวง กระทรวงยุติธรรม ซึ่ง ก.พ. ได้มีมติกําหนดให้เป็นตําแหน่งเพื่อการรับโอนนายชาญเชาวน์ฯ เป็นการเฉพาะราย ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป โดยผู้มีอํานาจสั่งบรรจุทั้งสองฝ่ายได้ตกลงยินยอมในการโอนข้าราชการดังกล่าวแล้ว
21. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักข่าวกรองแห่งชาติ)
คณะรัฐมนตรีมีมติอนุมัติตามที่สํานักข่าวกรองแห่งชาติเสนอแต่งตั้งข้าราชการพลเรือนสามัญ สังกัดสํานักนายกรัฐมนตรี ให้ดํารงตําแหน่งประเภทวิชาการระดับทรงคุณวุฒิ จํานวน 3 ราย ตั้งแต่วันที่ 3 ตุลาคม 2562 ซึ่งเป็นวันที่มีคุณสมบัติครบถ้วนสมบูรณ์ ดังนี้
1. นายนําพร บุญปราบ ผู้อํานวยการสํานัก 10 สํานักข่าวกรองแห่งชาติ ดํารงตําแหน่ง ที่ปรึกษาด้านการต่อต้านการก่อการร้ายและอาชญากรรมข้ามชาติ (นักการข่าวทรงคุณวุฒิ) กลุ่มงานที่ปรึกษา สํานักข่าวกรองแห่งชาติ
2. นายสาโรจย์ ธรรมรักษ์ ผู้อํานวยการสํานัก 4 สํานักข่าวกรองแห่งชาติ ดํารงตําแหน่ง ที่ปรึกษาด้านการพัฒนาระบบงานการข่าว (นักการข่าวทรงคุณวุฒิ) กลุ่มงานที่ปรึกษา สํานักข่าวกรองแห่งชาติ
3. นายปิยะ คงขํา ผู้อํานวยการศูนย์เทคโนโลยีสารสนเทศและการสื่อสาร ดํารงตําแหน่ง ที่ปรึกษาด้านการดําเนินงานข่าวกรองในต่างประเทศ (นักการข่าวทรงคุณวุฒิ) กลุ่มงานที่ปรึกษา สํานักข่าวกรองแห่งชาติ
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
22. เรื่อง การแต่งตั้งคณะกรรมการโครงการจัดทําพระไตรปิฎก ฉบับภาษาอังกฤษ (Tipitaka English Version)
คณะรัฐมนตรีมีมติเห็นชอบตามที่กระทรวงวัฒนธรรม (วธ.) เสนอแต่งตั้งคณะกรรมการโครงการจัดทําพระไตรปิฎก ฉบับภาษาอังกฤษ (Tipitaka English Version) จํานวน 2 คณะ ดังนี้
1. คณะกรรมการอํานวยการโครงการจัดทําพระไตรปิฎก ฉบับภาษาอังกฤษ (Tipitaka English Version)
2. คณะกรรมการอุปถัมภ์โครงการจัดทําพระไตรปิฎก ฉบับภาษาอังกฤษ (Tipitaka English Version)
ทั้งนี้ ตั้งแต่วันที่ 2 มกราคม 2563 เป็นต้นไป
สาระสําคัญของเรื่อง
วธ. รายงานว่า
1. รัฐบาลโดยกระทรวงวัฒนธรรม (กรมการศาสนา) มหาเถรสมาคม และสํานักงานพระพุทธศาสนาแห่งชาติ ได้ดําเนินโครงการจัดทําพระไตรปิฎก ฉบับภาษาอังกฤษ (Tipitaka English Version) เพื่อถวายพระราชกุศล และเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติเป็นพระมหากษัตริย์ของประเทศไทย และทรงประกาศพระองค์เป็นพุทธศาสนูปถัมภก โดยรัฐบาลจะเน้นการเผยแผ่และสืบทอดพระพุทธศาสนาสู่ประชาคมในเวทีโลก ซึ่งได้นําเสนอคณะรัฐมนตรีให้ความเห็นชอบในหลักการการดําเนินโครงการดังกล่าวแล้ว (มติคณะรัฐมนตรี 11 มิถุนายน 2562)
2. เมื่อวันที่ 30 กันยายน 2562 รองนายกรัฐมนตรี (นายวิษณุ เครืองาม) เป็นประธานการหารือร่วมกันระหว่าง วธ. (กรมการศาสนา) พระพรหมบัณฑิต ผู้แทนมหาเถรสมาคม และศูนย์พหุภาษาการแปลและล่ามแห่งอาเซียน โดยศาสตราจารย์มณีรัตน์ สวัสดิวัฒน์ ที่ประชุมได้มีมติเห็นชอบแนวทางการดําเนินงานโครงการจัดทําพระไตรปิฎก ฉบับภาษาอังกฤษ (Tipitaka English Version) โดยให้แต่งตั้งคณะกรรมการ จํานวน 2 คณะ ดังนี้
2.1 คณะกรรมการอํานวยการโครงการจัดทําพระไตรปิฎกฉบับภาษาอังกฤษ (Tipitaka English Version) ประกอบด้วย สมเด็จพระอริยวงศาคตญาณ สมเด็จพระสังฆราช สกลมหาสังฆปรินายก เป็นประธานกรรมการ กรรมการมหาเถรสมาคม จํานวน 19 รูป เป็นกรรมการ และพระพรหมบัณฑิต เป็นกรรมการและเลขานุการ
2.2 คณะกรรมการอุปถัมภ์โครงการจัดทําพระไตรปิฎกฉบับภาษาอังกฤษ (Tipitaka English Version) ประกอบด้วย นายกรัฐมนตรี หรือรองนายกรัฐมนตรีที่ได้รับมอบหมาย เป็นประธานกรรมการ รัฐมนตรีว่าการกระทรวงวัฒนธรรม เป็นรองประธานกรรมการ คนที่ 1 รัฐมนตรีประจําสํานักนายกรัฐมนตรี เป็นรองประธานกรรมการ คนที่ 2 ปลัดกระทรวง จํานวน 20 กระทรวง นายกราชบัณฑิตยสภา ผู้อํานวยการศูนย์พหุภาษาการแปลและล่ามแห่งอาเซียน เป็นกรรมการ ผู้อํานวยการสํานักงานพระพุทธศาสนาแห่งชาติและอธิบดีกรมการศาสนา เป็นกรรมการและเลขานุการร่วม และมีกรรมการและผู้ช่วยเลขานุการร่วมอีกจํานวน 4 ราย
โดยคณะกรรมการทั้ง 2 คณะ ดังกล่าว มีหน้าที่สนับสนุนและให้คําแนะนําในการดําเนินงานจัดทําพระไตรปิฎก ฉบับภาษาอังกฤษ (Tipitaka English Version) ตลอดจนมีอํานาจแต่งตั้งคณะอนุกรรมการและคณะทํางาน เพื่อให้การจัดทําพระไตรปิฎก ฉบับภาษาอังกฤษแล้วเสร็จ ทั้งนี้ ในการประชุมมหาเถรสมาคม ครั้งที่ 26/2562 เมื่อวันที่ 30 ตุลาคม 2562 ที่ประชุมได้เห็นชอบรายนามคณะกรรมการอํานวยการโครงการจัดทําพระไตรปิฎก ฉบับภาษาอังกฤษ (Tipitaka English Version) และให้ วธ. (กรมการศาสนา) นําเสนอคณะรัฐมนตรีดําเนินการแต่งตั้งคณะกรรมการอํานวยการฯ ต่อไป
.............